title: The Wantons

text: The Wantons toimi aktiivisesti vuoteen 1967 asti, jolloin sen ura huipentui Jimi Hendrixin konsertin kolmannen lämmittelijän rooliin helsinkiläisten The Firstin ja New Joysin rinnalla. Vuonna 1983 aikuistuneet yhtyeen jäsenet kokosivat The Wantonsin uudelleen esiintyäkseen kerran ravintola Ernstissä. Senkin jälkeen yhtye esiintyi muutaman vuoden välein.


title: Ed Atkins

text: Ed Atkins (s. 1982) on brittiläinen taiteilija. Hän käyttää töissään monipuolisesti tekniikan suomia mahdollisuuksia: teräväpiirtotelevisioita, surround-ääniä ja digitaalista editointia.


title: Ed Atkins

text: Atkins on opiskellut kuvataidetta Lontoossa. Hän suoritti kandidaattitutkinnon Central Saint Martinsin taidekoulussa ja jatkoi maisteriksi Slade School of Fine Artissa.


title: Ed Atkins

text: Taiteilijan työnsä ohella Atkins luennoi Goldsmiths’ Collegessa Lontoossa.


title: Ed Atkins

text: Atkins on yksi Helsingin Ars 17 -näyttelyn keskeisistä taiteilijoista. Hänen teoksensa täyttävät lähes kokonaisen kerroksen Kiasmassa.


title: BMW i8

text: BMW i8 on BMW:n vuodesta 2014 lähtien valmistama kaksiovinen coupé mallinen Plug-in-hybridiauto. BMW i8:n virallinen myynti Suomessa alkoi marraskuussa 2015. Auto kiihtyy 0-100 km/h 4,4 sekunnissa. Auton huippunopeus on rajoitettu 225 km/h, mutta pelkällä sähkömoottorilla 120 km/h. Hybridiin sähkömoottori on sijoitettu auton etuosaan ja se tuottaa voimaa pelkästään etupyöriin. Taka-akselin eteen sijoitettu bensiinimoottori jakaa voimaa takapyöriin. Näiden kahden moottorin ansiosta auto on nelivetoinen. Auton toimintamatka pelkällä sähkömoottorilla on noin 35–40 kilometriä. Suomessa auton hinta on noin 150 000 euroa veroineen.


title: BMW i8

text: BMW i8 toimii Formula E -sarjan virallisena turva-autona. Qualcomm toimii yhteistyössä BMW:n sekä Formula E -sarjan kanssa. Turva-autot käyttävät nimeä Qualcomm Safety Car.


Lichenin Ihanimman Neitsyt Marian kirkko () on Puolan suurin kirkko, johon mahtuu 18 000 ihmistä. Kirkko sijaitsee Licheń Staryn kylässä Ison-Puolan voivodikunnassa.


title: Reince Priebus

text: Reinhold Richard "Reince" Priebus [raɪns ˈpriːbəs] (s. 18. maaliskuuta 1972) on yhdysvaltalainen lakimies ja poliitikko. Hän oli Republikaanien kansallisen komitean puheenjohtaja kolmen kauden ajan, 2011–2016, ja Valkoisen talon kansliapäällikkö presidentti Donald Trumpin virkakauden ensimmäiset kuusi kuukautta heinäkuun 28. päivään 2017 saakka, jolloin hänen tilalleen nimitettiin kenraali John F. Kelly.


title: Reince Priebus

text: Priebus on tehnyt pitkän uran puoluetoiminnassa. Hän aloitti osavaltiotasolla. Hänen johtaessaan Wisconsinin republikaaneja puolue menestyi hyvin ja voitti uusia paikkoja liittovaltion alahuoneessa, sai enemmistön osavaltion parlamentissa ja kuvernöörin viran. Priebus on naimisissa ja hänellä on kaksi lasta. Uskonnoltaan hän on ortodoksi.


title: Reince Priebus

text: Puoluetta repineen esivaalikamppailun jälkeen Priebus kehotti republikaaneja yhdistymään Donald Trumpin ehdokkuuden taakse. Marraskuussa 2016 Trump nimitti hänet Valkoisen talon kansliapäälliköksi 20.1.2017 alkaen.


title: Reince Priebus

text: Heinäkuun lopulla 2017 Donald Trump erotti Priebusin epäillen häntä Valkoisen talon henkilökunnasta peräisin olevista monista tietovuodoista lehdistölle. Juuri ennen erottamista Trumpin viikkoa aiemmin nimittämä uusi viestintäjohtaja Anthony Scaramucci kutsui uutta esimiestään Priebusia "The New Yorker" -lehdelle ”v***n vainoharhaiseksi skitsofreenikoksi”.


title: Kapteeni Sindbadin seikkailut

text: Kapteeni Sindbadin seikkailut (, myös "Captain Sinbad") on vuonna 1963 valmistunut yhdysvaltalainen seikkailuelokuva. Byron Haskinin ohjaaman elokuvan sankaria Sindbadia esittää Guy Williams.


title: Kapteeni Sindbadin seikkailut

text: Muinaisessa Baristanissa kapteeni Sindbad rakastuu prinsessa Janaan, jota tavoittelee myös ilkeä tyranni El Kerim. Estääkseen tyrannin aikeet Sindbad lähtee etsimään hirviöiden vartioimaa norsunluutornia, jonne El Kerimin kuolemattomuuden salaisuus on piilotettu. Lopuksi sankari kukistaa tyrannin ja pelastaa prinsessan.


title: Kapteeni Sindbadin seikkailut

text: Kingin veljesten tuottama ja Metro-Goldwyn-Mayerin levittämä "Kapteeni Sindbadin seikkailut" on toteutettu laajakangastekniikalla Technicolor-väreissä. Byron Haskinin ohjaama elokuva kuvattiin müncheniläisellä Bavarian studiolla, joka osoittautui teknisesti kovin vaatimattomaksi. Pääosaan palkattiin Zorro-televisiosarjasta tunnettu Guy Williams.


title: Kapteeni Sindbadin seikkailut

text: Elokuva on värikäs ja eksoottinen lasten toimintaseikkailu, joka on täynnä jännittäviä erikoistehosteita. Sen pohjalta suunniteltiin tv-sarjaa, jonka pilottijakso ei kuitenkaan herättänyt suurten yhtiöiden kiinnostusta.


Kingdom Hearts HD 2.8 Final Chapter Prologue (tyyliteltynä Kingdom Hearts HD II.8 Final Chapter Prologue) on teräväpiirtokuvalla varustettu "Kingdom Hearts" -pelisarjan kokoelma, joka julkaistiin vuonna .


title: Kingdom Hearts HD 2.8 Final Chapter Prologue

text: Kokoelma sisältää pelattavan osuuden pelistä "" sekä kaksi aivan uutta tarinaa. Ensimmäinen on elokuva "Kingdom Hearts χ Back Cover", joka perustuu selainpohjaiseen peliin "Kingdom Hearts χ" ja sisältää myös materiaalia, jota pelissä ei ollut. Toinen on "Kingdom Hearts 0.2: Birth by Sleep – A Fragmentary Passage", aivan uusi peli, joka sijoittuu "in" jälkeen ja jonka tarina esitetään Aquan näkökulmasta.


title: Guy Williams

text: Guy Williams (syntyjään "Armand Joseph Catalano", 14. tammikuuta 1924 New York – 30. huhtikuuta 1989 Buenos Aires) oli yhdysvaltalainen näyttelijä.


title: Guy Williams

text: Sisilialaiseen siirtolaisperheeseen syntynyt pitkä ja komea Williams opiskeli vähän aikaa sotilasakatemiassa ja työskenteli sitten valokuvamallina, elokuvien sivurooleissa ja televisiomainoksissa. 1950-luvun lopussa hän sai pääosan Disney-yhtiön Zorro-televisiosarjassa. Tehtyään 1960-luvun alussa pari elokuvaa Euroopassa Williams palasi Hollywoodiin, jossa hän esiintyi ensin "Bonanzassa" ja sittemmin "Matkalla avaruuteen" ("Lost in Space") -televisiosarjassa. Vetäydyttyään alalta Williams muutti 1970-luvulla Argentiinaan.


title: Hemiaminaalit

text: Hemiaminaalit eli karbinoliamiinit ovat orgaanisia yhdisteitä, joissa samaan hiiliatomiin on liittynyt sekä amino- että hydroksyyliryhmä. Hemiaminaalien tunnusomainen funktionaalinen ryhmä on RC(OH)NR. Hemiaminaalit ovat hemiasetaalien typpianalogeja.


title: Hemiaminaalit

text: Hemiaminaalit ovat suhteellisen pysymättömiä yhdisteitä ja rengasrakenteiset hemiaminaalit ovat avoketjuisia pysyvämpiä, mutta ovat silti kemiallisessa tasapainossa rengasrakenteisen hemiaminaalin ja avoketjuisen aminoaldehydin kanssa. Primääriset hemiaminaalit reagoivat erityisesti happamissa olosuhteissa muodostaen imiinejä. Sekundäärisistä amiineista muodostuneet hemiaminaalit ovat stibiilempia, mutta voivat muodostaa happamissa olosuhteissa enamiinin. Hemiaminaalit voivat reagoida eteenpäin amiinien kanssa aminaaleiksi.


title: Hemiaminaalit

text: Hemiaminaaleja valmistetaan aldehydien tai ketonien ja primääristen tai sekundääristen amiinien välisellä reaktiolla. Ensimmäisessä vaiheessa nukleofiilinen amiini reagoi additioreaktiolla elektrofiilisen karbonyyliryhmän hiiliatomin kanssa. Molekyylinsisäinen protoninsiirto johtaa hemiaminaaliin.


title: Simo Kiviranta

text: Simo Kiviranta (28. marraskuuta 1936 Lavia – 29. tammikuuta 2004 Espoo) oli suomalainen rovasti ja teologian lisensiaatti.


title: Simo Kiviranta

text: Kiviranta pääsi ylioppilaaksi Kankaanpään lyseosta ja hän opiskeli sitten teologiaa Helsingin yliopistossa sekä suoritti teologian ja filosofian vaihto-opintoja Heidelbergin yliopistossa. Kiviranta valmistui teologian kandidaatiksi vuonna 1963 ja teologian lisensiaatiksi 1969. Hänet vihittiin papiksi 1964.


title: Simo Kiviranta

text: Kiviranta oli aluksi seurakuntapappina Länsi-Porin seurakunnassa ja Turun tuomiokirkkoseurakunnassa. Sen jälkeen hän oli Helsingin yliopiston uskonto- ja lähetystieteen laitoksen sekä ekumeenisen arkiston assistenttina ja systemaattisen teologian laitoksen ekumeniikan jaoston assistenttina vuosina 1966–1992.


title: Simo Kiviranta

text: Kiviranta toimi vuoden 1968 kirkolliskokouksen asettaman naisppappeuden edellytyksiä tutkineen kirkon virkakomitean sihteerinä. Hän ei hyväksynyt naispappeutta ja oli keskeisesti mukana naispappeutta Suomen kirkossa vastustaneen Paavalin synodin syntymisessä. Kiviranta toimitti useita teologisia kirjoja ja käänsi Martti Lutherin tekstejä suomen kielelle. Viimeiset vuotensa hän oli Suomen Luther-säätiön puheenjohtajana.


title: Dichobunoidea

text: Dichobunoidea on hävinnyt yläheimo johon kuuluivat ensimmäiset sorkkaeläimet. Niiden luokittelu on vielä epävarmaa ja muuttuu jatkuvasti. Yleensä yläheimo jaetaan neljään heimoon: Dichobunidae, Cebochoeridae, Mixtotheriidae ja Helohyidae. Ne elivät eoseenilta oligoseenille Aasiassa, Euroopassa ja Pohjois-Amerikassa. Lajeja olivat muun muassa "Diacodexis" ja "Messelobunodon"


title: Renault Alaskan

text: Renault Alaskan on Renault’n vuodesta 2017 lähtien valmistama lava-automalli, joka jakaa suuren osan tekniikastaan Nissan Navaran ja Mercedes-Benz X-sarjan kanssa. Alaskan on valmistajansa ensimmäinen malli luokassaan.


title: Renault Alaskan

text: Alaskanin voimanlähteenä on 2,3-litrainen dCi-dieselmoottori, joka on saatavana 160- tai 190-hevosvoimaisena versiona. Voimansiirtona on kuusivaihteinen manuaalivaihteisto tai seitsenportainen automaattivaihteisto.


title: Folke Husell

text: Folke Rune Husell (s. 16. lokakuuta 1945 Maarianhamina) on ahvenanmaalainen juristi ja Ålandsbankenin pääjohtaja vuosina 1987–2003.


title: Folke Husell

text: Husell toimi vuosina 1977–1986 Ålandsbankenin lakiosaston johtajana ja nousi pankin johtokuntaan vuonna 1979. Vuonna 1986 hänet valittiin pankin toimitusjohtajaksi. Vuodesta 1987 hänen tittelinsä oli pääjohtaja. Hänen pääjohtajakaudellaan pankki laajeni voimakkaasti erityisesti avaamalla uusia konttoreita Suomen mannermaalle ja tarjoamalla Private banking -palveluja. Husellin kaudella vuonna 1991 Ålandsbanken selvisi Suomen pankkikriisistä ilman pankkitukea, jota valtaosa pankeista joutui ottamaan.


title: Folke Husell

text: Husell irtisanoutui pääjohtajan tehtävästä vuonna 2003 johtokunnan kanssa syntyneiden näkemyserojen takia.


title: Flip Top

text: Flip Top on yhdysvatalaisen trumpetisti Ted Cursonin vuonna 1977 julkaistu albumi. Levyn A–puoli on studiolevy ja B–puoli on nauhoitettu seitsemänsillä Jazz Festivaalella, Ljubljanassa, Jugoslaviassa.


title: Flip Top

text: Kaikki kappaleet Ted Curson, ellei toisin mainita.


title: Rovan junaonnettomuus

text: Rovan junaonnettomuus tapahtui Oulu-Kontiomäki-radalla Muhoksella lähellä Rovan pysäkkiä 9. lokakuuta 1956. Ouluun selluloosalastissa matkalla ollut tavarajuna T6807 ja Oulun suunnasta tullut sepeli- ja umpitavaravaunuista koostunut sorajuna numero 6822 törmäsivät toisiinsa Rovan pysäkin ja Kärnän tasoylikäytävän välisellä rataosuudella lähellä Rovan mutkaa. Molempien junien lämmittäjät ehtivät hypätä pois vetureista. Törmäyksessä kuoli toisen junan veturinkuljettaja ja lämmittäjät ja toinen veturinkuljettaja saivat ruhjevammoja. Romuttuneet veturit jäivät raiteelle tavaravaunujen sinkoillessa ratapenkalle.


title: Rovan junaonnettomuus

text: Onnettomuden syynä oli se että tavarajunan kuljettaja ei ollut tietoinen tapahtuneesta aikataulumuutoksesta. Tavarajunan T6807 vuonna 1917 valmistunut veturi Tv2 624 hylättiin, sorajunan vuonna 1949 valmistunut veturi Tk3 1148 sen sijaan palasi liikenteeseen kunnostuksen jälkeen ja se on nykyisin museoveturina Rovaniemellä.


title: Edistys (historia)

text: Edistys tarkoittaa yhteiskunnan kehittymistä ajan mittaan esimerkiksi tieteen, teknologian, modernisaation, vapauden, demokratian, eliniän, elämänlaadun, saastettomuuden ja muun suhteen. Mittareina voidaan käyttää taloustieteellistä dataa, teknisiä innovaatioita, politiikan tai lainsäädännön muuttumista, elinikää ja sairauden ja vammautumisen riskejä.


title: Edistys (historia)

text: Toiset kiinnittävät huomiota siihen, että useimmilla mainituilla mittareilla yhteiskunnat ovat kehittyneet vuosisatojen ajan, joillain kiihtyvästi. Toisaalta ympäristöongelmista osa lievenee ja osa pahenee, ja ydinsodan uhka syntyi vasta 1900-luvulla.


title: Edistys (historia)

text: Lännessä tyypillistä on ajatus suoraviivaisesta etenemisestä, ja se vahvistui 1800-luvulla alkaneen nopean talouskasvun ja kehityksen myötä. Jotkut ajattelevat, että kehitys vain kiertää kehää, ja Hegel, Marx ym. uskoivat spiraalimaiseen dialektiseen kehitykseen.


title: Edistys (historia)

text: Merkittäviä edistysaskelia ovat ravitsemuksen paraneminen, elinajanodotteen piteneminen, köyhyyden ja väkivallan väheneminen, sekä vapauden, tasa-arvon ja lukutaidon lisääntyminen.


title: Edistys (historia)

text: Toisaalta teollisuusyhteiskunta johti myös monien saasteiden lisääntymiseen. Vaikka viime vuosikymmeninä länsimaissa kaupunki-ilma on puhdistunut ja moni ympäristöongelma kehittynyt pahempaan suuntaan, eräät muut ovat kehittyneet huonompaan suuntaan. Ydinsodan uhkakin kehittyi vasta 1940-luvulla, joskin Neuvostoliiton romahdettua vuonna 1991 sen riskiä on pidetty pienempänä. Uusi teknologia tuottaa jatkuvasti sekä uhkia että mahdollisuuksia. Myös väestönkasvun on nähty sekä johtaneen ihmiskunnan vaurastumiseen ja ideoiden määrän tieteen edistymiseen että aiheuttaneen eräillä alueilla vakavia ongelmia.


title: Edistys (historia)

text: Menneiden 200 vuoden aikana elintaso nykypäivän rikkaissa maissa on ainakin kymmenkertaistunut.Suomessa talous kasvoi keskimäärin 2,9 % vuodessa 1860-2009 eli 24-kertaiseksi. Vain Japanissa kasvu oli nopeampaa.


title: Edistys (historia)

text: YK:n tavoite puolittaa äärimmäinen köyhyys vuosina 1990–2015 ilmeisesti toteutui etuajassa. Vuonna 1990 ihmisistä 43 % eli alle 1,25 dollarilla päivässä, vuonna 2008 enää 22 %, ja alustavien lukujen mukaan lasku on jatkunut. Vuonna 1981 osuus oli 52 % ja lukumääräkin hieman suurempi. Ensimmäistä kertaa sekä äärimmäisen köyhien väestöosuus että heidän lukumääränsä vähenivät kaikilla kuudella alueella (vuodesta 2005). Saharan eteläpuolisessa Afrikassa äärimmäinen köyhyys koski ensi kerran alle puolta kansasta (47 % vuonna 2008). Itä-Aasiassa alle 1,25 dollarilla päivässä eli 77 % vuonna 1981 ja 14 % vuonna 2008. Luvuissa on korjattu inflaatio ja ostovoima.


title: Edistys (historia)

text: Expressen-lehti uutisoi tutkimuksen "Maailma vain paranee" ja lisää, että lapsikuolleisuus on pudonnut lähes 40 % kolmessakymmenessä vuodessa, HIV tappaa yhä harvempia, lukutaidottomuus on puolittunut vuodesta 1970, "kaikki menee oikeaan suuntaan". Keskeisessä roolissa tässä olivat talouskasvu ja kauppa.


title: Edistys (historia)

text: 1800-luvun alussa 30–40 % ruotsalaislapsista kuoli alle viisivuotiaina, 1900-luvun alussa enää 15 %, nyt 0,3 %. Suomessa luvut ovat samankaltaisia. Vuonna 1923 joka kymmenes suomalaisvauva kuoli, nyt joka toinen tyttövauva elänee satavuotiaaksi. Suomessa lapsen riski tulla tapetuksi oli vielä 1950-luvulla 18-kertainen.


title: Edistys (historia)

text: Lapsikuolleisuus on vähentynyt historiallisen nopeasti Saharan eteläpuolisessa Afrikassa 2005-2010, 5,9 prosentin vuosivauhdilla. Ainakin Keniassa syynä ovat terveydenhoito ja alueen talouskasvu.


title: Edistys (historia)

text: Jo 2,6 miljardin ihmisen vedensaanti on parantunut huomattavasti vuoden 1990 jälkeen.


title: Edistys (historia)

text: Suomessa ympäristön tila on paljon parempi kuin vuonna 1983. Tuolloin vesistöjä kuormitettiin suurilla fosfori- ja typpikuormilla, moni järvi ja joki oli uimakelvoton, niissä oli kuolleita kaloja ja leväpuuroa. Nyt useimmat vesistöt ovat luokaltaan hyviä tai erinomaisia. Vuonna 1983 Euroopan metsät kärsivät happosateista, nyt koko sanakin on vieras.


title: Edistys (historia)

text: Suomessa autoliikenteen moninkertaistumisesta huolimatta pakokaasupäästöt ovat vähäisempiä ja Helsingin ilma paljon puhtaampaa kuin vuonna 1983. Hiilidioksidipäästöt ovat kuitenkin kasvaneet. Merikotkia, ilveksiä, karhuja ja valkoselkätikkoja on moninkertainen määrä.


title: Edistys (historia)

text: Harvardin psykologian professori Steven Pinkerin mukaan ihmiset luulevat nykyaikaa väkivaltaiseksi, vaikka asia on päinvastoin. Ihmismieli vain luonnostaan painottaa tämänhetkisiä uhkia. Kaikenlainen väkivalta on Pinkerin mukaan vähentynyt.


title: Edistys (historia)

text: Keskiajan Euroopassa tappaminen väheni 35. osaan, ja myöhemmin orjuus, julmat rangaistukset ja kevytmieliset teloitukset on lopetettu. Keskiajalla tappaminen, kidutus tai vaikkapa nenän leikkaaminen olivat paljon yleisempiä.


title: Edistys (historia)

text: Englannissa keskiajalla murhakuoleman riski oli 50-kertainen nykyiseen nähden ja riski on laskenut systemaattisesti. Kaikissa tutkituissa länsimaissa on vastaava ilmiö.


title: Edistys (historia)

text: Vuonna 2005 väkivaltaiset kuolemat olivat enää murto osa siitä, mitä 1900-luvulla. Jo valtioiden syntyminen vähensi väkivaltaa huomattavasti: (yhteiskuntasopimusteorian luonut) Hobbes oli oikeassa ja (jaloista villeistä puhunut) Rousseau väärässä. Rahan, finanssi-instituutioiden, ajanmittauksen ja kuljetuksen kehittyminen kannusti ryöstelyn sijaan kaupankäyntiin.


title: Edistys (historia)

text: Toisen maailmansodan jälkeen on nähty pitkä rauhanaika. Syynä tähän ovat mm. sodan tuhoisuus, demokratian leviäminen, maailmankaupan lisääntyminen ja se, että ihmisoikeuksien arvo on asteittain ohittanut kansallisen ja etnisen suuruuden arvon.


title: Edistys (historia)

text: Myös 1700-luvun "humanitaarinen vallankumous" muutti vanhoja julmia käytäntöjä. Vielä 1700-luvun Englannissa kuolemantuomio oli säädetty 222 rikoksesta kuten oleskelu mustalaisten seurassa tai vahva todiste pahansuopuudesta 7-14-vuotiaassa lapsessa; vuonna 1863 niitä oli enää 4. Vastaavasti 1600-1700-lukujen Pohjois-Amerikassakin mm. varkaus, aviorikos ja homoseksi tuottivat kuolemantuomion, nykyään vain murha, siitäkin enää 50 vuodessa ja muualla länsimaissa kuolemantuomiota ei enää ole. Useimmissa Euroopan maissa kuolemantuomio poistettiin viimeisten 50 vuoden aikana ja jo sitä ennen se oli vähentynyt rajusti.


title: Edistys (historia)

text: Myös noitavainot, kaksintaistelut, veriurheilu, velkavankeus, ja uskonnolliset syytökset on poistettu. Viimeisenä orjuuden lakkautti Mauritania, vuonna 1980. Kirjapainotaito saattoi edesauttaa tätä suuresti, vaikka vaurastumisenkin voisi olettaa lisäävän ihmiselämän arvostusta.


title: Edistys (historia)

text: 1900-luvulla haavoittuvaisiin ryhmiin kuten lapsiin, naisiin ja rotuvähemmistöihin kohdistuva väkivalta on vähentynyt huomattavasti. Yhdysvalloissa lynkkaukset ja rotuennakkoluulot ovat vähentyneet, mustien viharikosmurhaaminen on vähentynyt murto-osaan 1990-luvulta. Vielä viime vuosikymmeninä raiskaukset ja naisiin kohdistuva parisuhdeväkivalta ovat vähentyneet murto-osaan ja aviomiehiinkin kohdistuva on puoliintunut. Oman aviomiehen tappaminen on vähentynyt kaikkein eniten.


title: Edistys (historia)

text: Kouluväkivalta ja homoseksuaalien vastaiset asenteetkin sekä lasten fyysisen kurituksen hyväksyminen ovat vähentyneet, eläinten vahingoittaminen on elokuvissakin pudonnut murto-osaan viime vuosikymmeninä.


title: Edistys (historia)

text: 1900-luvun alusta asti älykkyys on noussut 0,3 yksikköä vuodessa. On todistettu, että älykkäämmät ihmiset ovat vähemmän väkivaltaisia ja tekevät enemmän yhteistyötä ja heidän asenteensa ovat enemmän klassisen liberaaleja.


title: Edistys (historia)

text: Professori Petteri Pietikäisen mukaan ""koskaan ei ole ollut niin hyvä olla hullu kuin vuonna 2013"".


title: Edistys (historia)

text: Suomalaisten mielenterveys on parantunut, sanoo Suomen mielenterveysseuran kehitysjohtaja, psykiatri Kristian Wahlbeck. Hänen mukaansa moni mittari osoittaa tätä. Itsemurhat ovat vähentyneet vuodesta 1990. Yhdeksäsluokkalaisten tutkimuksessa Tampereella todettiin psyykkisen rasituksen vähentyneen 2000-luvulla. Myös asenneilmapiiri on parantunut. Viime vuosina masennuslääkkeidenkin käyttö on kääntynyt laskuun, jo aiemmin unilääkkeiden ja rauhoittavien. Hoitosuositukset ovat parantuneet ja hoitoa on enemmän tarjolla. Yhä suurempi osa masentuneista saa hoitoa. Kelan kuntoutuspsykoterapiaa saa jo 25 000 ihmistä, kolminkertainen määrä vuosikymmenen takaiseen nähden. Toimintamallejakin on parannettu, puolustusvoimat ja kunnat ehkäisevät yhdessä nuorukaisten syrjäytymistä, lapsiin on kiinnitetty erityishuomiota kiireisiä huostaanottoja ja lastenpsykiatrian kustannuksia vähentävällä tavalla. Peruskouluissa opetetaan mielenterveystaitoja. Wahlbeckin mielestä mielenterveystyöhön sijoitettu euro maksaa itsensä takaisin viisinkertaisesti.


title: Grigori Petrovski

text: Grigori Petrovski (1878–1958) oli ukrainalaissyntyinen poliitikko Neuvostoliitossa.


title: Grigori Petrovski

text: Ukrainalaisesta syntyperästään huolimatta Petrovski piti itseään kansainvälisenä ihmisenä ja vastusti ukrainalaisnationalismia. Kun bolševikit murskasivat lyhytikäisen Ukrainan kansantasavallan (1917–1919), Petrovski taisteli bolševikkien joukoissa. Hänestä tuli Venäjän neuvostotasavallan sisäministeri. Vuonna 1919 hän palasi Ukrainaan ja toimi siellä neuvostotasavallan pääministerinä vuoteen 1938 asti. Petrosvski oli Stalinin läheinen liittolainen. Ukrainassa häntä pidetään yhtenä pääsyyllisenä nimellä Holodomorina tunnettuun nälänhätään 1930-luvulla.


title: Grigori Petrovski

text: Neuvostoliiton keskushallinnossa Petrovski oli Ukrainan edustaja toimeenpanevassa keskuskomiteassa 1922–1938, Neuvostoliiton kommunistisen puolueen keskuskomitean politbyroon varajäsen 1926–1938 ja Neuvostoliiton korkeimman neuvoston varapuheenjohtaja 1938–1939.


title: Grigori Petrovski

text: Petrovskin poika Leonid Petrovski oli kenraaliluutnantti, joka kaatui Puna-armeijan joukoissa vuonna 1941.


title: Grigori Petrovski

text: Nykyinen Dnipron kaupunki oli nimeltään Dnipropetrovsk vuosina 1928–2016 Petrovskin kunniaksi.


title: Vladimir Karelin

text: Vladimir Karelin (1891–1938) oli venäläinen poliitikko ja vallankumousjohtaja. Hän oli valtion kiinteistöistä vastaava kansankomissaari vuodesta 1917. Karelin osallistui Brest-Litovskin rauhanneuvotteluihin. Hän oli tyytymätön lopputulokseen ja erosi komissaarin virasta. Vuonna 1919 hänet pidätettiin, ja vapauttamisensa jälkeen hän muutti ulkomaille.


title: Uuden Musiikin Kilpailu 2012

text: Uuden Musiikin Kilpailu 2012 (UMK 2012) järjestettiin 25. helmikuuta 2012. Kilpailun voitti Pernilla Karlsson kappaleellaan "När jag blundar". Kilpailu oli järjestyksessään ensimmäinen Uuden Musiikin Kilpailu.


title: Uuden Musiikin Kilpailu 2012

text: Vuonna 2012 "Uuden Musiikin Kilpailun" säännöt olivat seuraavat:Vuoden 2012 esiraadin jäseniä olivat Jorma Hietamäki (Yle Radio Suomi), Jaako Hurme (Bassoradio), Johan Lindroos (Yle X3M) Sami Häikiö (Music Export Finland), Anna Laine (Radio Helsinki), Pekka Laine (Yle Kulttuuri), Tarja Närhi (Yle Kulttuuri), Tomi Saarinen (YleX), Noora Santavuori (YleX), Susanna Vainiola (Yle Kulttuuri) ja Wallu Valpio (Hitlantis).


title: Uuden Musiikin Kilpailu 2012

text: Ilmoittautuminen vuoden 2012 "Uuden Musiikin Kilpailuun" käynnistyi 15. elokuuta 2011 ja päättyi syyskuun lopussa. Määräaikaan mennessä ilmoittautumisia saapui 540 kappaletta, joista esiraati valitsi jatkoon 40 parasta kappaletta."Uuden Musiikin Kilpailua" alettiin esittää televisiossa tammikuussa 2012. Ohjelma lähetettiin Yle TV2:lla ja Yle HD:lla perjantaisin klo 21.00 27. tammikuuta 2012 – 24. helmikuuta 2012. Esiraadin ja tuomariston valintojen, koesoiton ja klubikeikkojen jälkeen kilpailijat etenivät 25. helmikuuta Helsingin jäähallissa järjesttyyn finaaliin. Kilpailun voittaja edustaa Suomea Euroviisuissa 2012.


title: Uuden Musiikin Kilpailu 2012

text: Finaalia seurasi keskimäärin 452 000 televisionkatsojaa.


title: Dan (täsmennyssivu)

text: Dan tai DAN voi tarkoittaa ainakin seuraavia:


title: Uuden Musiikin Kilpailu 2013

text: Uuden Musiikin Kilpailu 2013 (UMK 2013) järjestettiin 17. tammikuuta - 9. helmikuuta 2013. Kilpailun voitti Krista Siegfrids kappaleellaan "Marry Me". Kilpailu oli järjestyksessään 2. Uuden Musiikin Kilpailu.


title: Uuden Musiikin Kilpailu 2013

text: Kilpailuun osallistui 12 avoimen haun kautta mukaan päässyttä laulajaa/yhtyettä jotka jaetaan kahteen karsintaan. Kummastakin karsinnasta valittiin neljä parasta suoraan finaaliin, ja pudotettiin kaksi kappaletta. Loput kuusi kappaletta kilpailivat Semifinaalissa, josta finaaliin eteni neljä parasta. Espoon Barona Areenalla pidetyssä Finaalissa voittaja valittiin 50% yleisöäänillä ja 50% tuomaristonäänillä. Tuomaristoon kuului Toni Wirtanen, Redrama, Aija Puurtinen ja Tomi Saarinen. Parhaimman yhteistuloksen saanut voittaa kilpailun ja edustaa Suomea Euroviisuissa 2013.


title: Nordisk Panorama

text: Nordisk Panorama () on pohjoismainen lyhyt- ja dokumenttielokuvien festivaali, jota on järjestetty vuosittain syyskuussa vuodesta 1990 alkaen. Ensimmäiset parikymmentä vuotta festivaali järjestettiin vaihtuvissa kaupungeissa Ruotsissa, Norjassa, Tanskassa, Suomessa ja Islannissa, mutta vuodesta 2013 alkaen tapahtumapaikkana on ollut Ruotsin Malmö, jossa festivaalia järjestävät Malmön kaupunki ja alueellinen elokuvakomissio Film i Skåne.


title: Nordisk Panorama

text:
Etelä-Norjan Grimstadissa pidetyn ensimmäisen Nordisk Panoraman järjesti vapaiden elokuvantekijöiden muodostama Nordisk Filmkontakt -järjestö.
Tanskan Århusissa (nyk. Aarhus) pidetyillä toisilla elokuvajuhlilla palkittiin muun muassa Roy Andersson ("Härlig är jorden"), Marja Pensala ("Pimeys") ja Paul-Anders Simma ("Let’s Dance").
Vaasassa järjestetyillä kolmansilla Nordisk Panorama -festivaaleilla nähtiin kilpailusarjan lisäksi muun muassa Stefan Jarlin retrospektiivisarja. Pääpalkinnolla palkittuja olivat ruotsalaiset dokumentaristi Lars Westman ("Se döden") ja animaattori Cesar Galindo (”Viisi minuuttia Amerikan sieluille”).


title: Nordisk Panorama

text: Ruotsin Kristianstadissa pidetyillä juhlilla suomalaiset menestyivät erinomaisesti. Palkinnon saivat Markku Pölönen ("Onnen maa", paras lyhytelokuva), Kiti Luostarinen ("Sanokaa mitä näitte", paras dokumentti) ja John Webster ("Pölynimurikauppiaat", yleisöpalkinto).


title: Nordisk Panorama

text: Reykjavikissa vuonna 1994 Thomas Vinterberg sai sekä lyhytelokuva- että yleisöpalkinnon elokuvastaan "Poika, joka kulki takaperin". Kunniamaininnan saivat muun muassa Esa Illi ("Kili-Kali") ja Katariina Lillqvist ("Kamarihaikara").


title: Nordisk Panorama

text: Norjan Bergenissä pääpalkinnon saivat norjalaiset Joachim Solum ja Thomas Lien ("Syvyyden yksinäisyys") sekä ruotsalaiset Fredrik von Krusenstjerna ("Förräderi") ja Reza Parsa ("Gränsen").


title: Westfälische dachsbracke

text: Westfälische dachsbracke on saksalainen koirarotu. Se on muunnos saksanajokoirasta (Deutsche Bracke) ja kuuluu FCI-roturyhmään 6.


title: Westfälische dachsbracke

text: Westfälische dachsbracke on melko pitkänomainen, matalaraajainen ja vahvarakenteinen metsästyskoira. Rotu on ystävällinen ja sopeutuvainen, ja sillä on tarkka hajuaisti. Rodun säkäkorkeus on 30–38 senttimetriä.


title: Westfälische dachsbracke

text: Karvapeite on karkeaa ja tiheää. Väritys vaihtelee punaisesta keltaiseen manttelikuviolla. Päässä on valkoinen otsajuova. Kuono ja kaulus ovat valkoisia. Valkoista karvaa on myös rinnassa, vatsassa ja hännänpäässä. Suklaanruskea väri luetaan virheeksi.


title: Westfälische dachsbracke

text: Rotu syntyi 1800-luvun loppupuolella, kun saksanajokoiraa risteytettiin toisen rodun kanssa (Steinbracken) tavoitteena luoda rotu, joka sopi paremmin muuttuneisiin metsästyssääntöihin.


title: Nikon F

text: Nikon F oli yksisilmäinen peilikamera jonka Nikon julkisti huhtikuussa 1959 ja jota tuotettiin lokakuuhun 1973 asti.


title: Nikon F

text: Nikon F oli merkittävä kamera Nikonin tuotteiden historiassa, koska kamerassa käytettävä objektiivikiinnitys on pieniä muutoksia lukuun ottamatta yhä käytössä Nikonin digitaalisissa ja filmiä käyttävissä SLR-kameroissa (mukaan lukien F6 -filmikamera, joka on uusin F-kameran versio.)


title: Veriveljet (vuoden 1962 elokuva)

text: Veriveljet (, ”Syrakusan tyranni”; , ”Damon ja Pythias”) on vuonna 1962 valmistunut italialais-yhdysvaltalainen seikkailuelokuva. Tyylilajiltaan peplumia edustavan elokuvan on ohjannut Curtis Bernhardt. Sen pääosia esittävät yhdysvaltalaiset Guy Williams ja Don Burnett.


title: Veriveljet (vuoden 1962 elokuva)

text: Eletään vuotta 400 eaa. Ateenalainen Pythias on lähetetty Syrakusaan hakemaan pythagoralaisuuden opettajaa Arkanosta kotikaupunkinsa hallitsijaksi. Syrakusassa Pythias tutustuu seikkailija Damoniin, joka ensin pettää hänet, mutta myöhemmin auttaa Arkanoon pakoon. Pythiaan jouduttua tyranni Dionysioksen vangiksi Damon tarjoutuu hänen tilalleen, jotta Pythias pääsee Ateenaan tapaamaan raskaana olevaa vaimoaan. Juuri ennen Damonin teloitusta Pythias palaa Syrakusaan pelastamaan ystävänsä. Miesten välisestä ystävyydestä liikuttuneet kaupunkilaiset pakottavat Dionysioksen säästämään molempien hengen.


title: Veriveljet (vuoden 1962 elokuva)

text: Amerikkalaisrahoitteinen "Veriveljet" on kuvattu väri- ja laajakangastekniikalla Rooman Cinecittàssa. Ulkokuvissa nähdään Grotte Di Salonen luolat, Monte Gelaton vesiputoukset, Tolfan laakso, Gaetan kalliot ja Terracinan merenranta. Ohjaajaksi palkattiin Hollywoodissa työskennellyt Curtis Bernhardt ja pääosiin Disney-yhtiön Zorroa näytellyt Guy Williams sekä "Northwest Passage" -sarjasta tunnettu Don Burnett. Muu näyttelijäkunta ja tuotantoryhmä koostui etupäässä italialaisista. Eräät lähteet mainitsevat italiankielisen version ohjaajaksi Alberto Cardonen, mutta todennäköisesti hän työskenteli vain Bernhardtin apuohjaajana.


title: Veriveljet (vuoden 1962 elokuva)

text: Antiikin legendaan perustuva elokuva on hyvin toteutettu, mutta hieman vaisu ja kovin vakavahenkinen peplum-seikkailu. Sen kohokohtia ovat Williamsin esittämä sympaattinen roisto ja hevosvaljakon vauhdikas takaa-ajo.


title: Iselin Solheim

text: Iselin Løken Solheim (s. 20. kesäkuuta 1990) on norjalainen poplaulaja-lauluntekijä, jonka kappaleissa on elementtejä kansanmusiikista ja elektronisesta musiikista.


title: Iselin Solheim

text: Iselin syntyi Naustdalissa, Norjan Sognin ja Fjordanen läänissä. Hän kiinnostui laulamisesta jo nuoressa iässä. Vuonna 2009 Solheim aloitti opinnot Skiringssal Folkehøgskulessa, jossa hän opiskeli pääasiassa musiikkia. Sen jälkeen hän alkoi kirjoittaa omia kappaleitaan. Vuonna 2010 Solheim alkoi opiskella populaarimusiikkia ja musiikkiteknologiaa Liverpoolin Institute for Performing Arts:issa. Opintojensa aikana hän aloitti uusia projekteja, kehitti ääntään ja kypsyi niin artistina kuin esiintyjänäkin.


title: Iselin Solheim

text: Palattuaan takaisin Norjaan Solheim julkaisi debyyttikappaleensa ”What's Happening”:in. Kappale sai hyvän vastaanoton: sitä soitettiin paljon radiossa ja Norjan kansallinen radioasema Radio Norge nimesi sen ”Viikon kappaleeksi”. Levy-yhtiö BISI Music myös värväsi hänet välittömästi riveihinsä kuultuaan kappaleen. Seuraavalla kappaleellaan ”The Wizard of Us” Solheim merkitsi tiukasti paikkansa pohjoismaisen musiikin saralla.


title: Iselin Solheim

text: Solheim myös laulaa Alan Walkerin EDM-kappaleilla ”Faded” (2015) ja ”Sing Me to Sleep” (2016).


title: Iselin Solheim

text: Tällä hetkellä Solheim asuu Oslossa.


title: Antti Karisto

text: Antti Karisto on suomalainen professori, joka toimii Helsingin yliopiston sosiaaligerontologian professorina. Hän on koulutukseltaan valtiotieteiden tohtori ja luonnontieteiden kandidaatti. Hän on tutkinut laajasti eri yhteiskuntatieteitä kaupunkikulttuurista sosiaaligerontologiaan. Hän on myös yksi suositun sosiaalipolitiikan tenttikirjan Matkalla nykyaikaan kirjoittajista.


title: Trasquera

text:
Trasquera on kunta Pohjois-Italiassa Verbano-Cusio-Ossolan maakunnassa Piemonten alueella.
Trasqueran naapurikunnat ovat Bognanco, Crevoladossola ja Varzo sekä Zwischbergen Sveitsin puolella.


title: Sosiaaligerontologia

text: Sosiaaligerontologia on yhteiskuntatieteisiin kuuluva tieteenala, jossa tutkitaan väestön ikääntymistä yhteiskunnallisena, sosiaalisena ja kulttuurisena ilmiönä. Tärkeitä osa-alueita sosiaaligerontologiassa ovat väestön ikääntyminen, erityisesti ikäihmisten elämänlaatu ja voimavarat, vanhuspolitiikka, vanhustyö ja palvelujen laatu, tulevaisuuden muutostrendit sekä sosiaaligerontologinen tutkimus. Suomalaisia sosiaaligerontologeja ovat muun muassa Helsingin yliopiston professori Antti Karisto ja Lapin yliopiston professori Heli Valokivi.


title: Calasca-Castiglione

text:
Calasca-Castiglione on kunta Pohjois-Italiassa Verbano-Cusio-Ossolan maakunnassa Piemonten alueella.
Calascan naapurikunnat ovat Antrona Schieranco, Bannio Anzino, Borgomezzavalle, Pallanzeno, Piedimulera, Pieve Vergonte, Rimella, Valstrona ja Vanzone con San Carlo.


title: Kaisa Koskinen

text: Kaisa Koskinen (s. 1966 Lahti) on suomalainen käännöstieteilijä, professori ja kääntäjä.


title: Kaisa Koskinen

text: Koskinen kirjoitti ylioppilaaksi Kannaksen lukiosta, Lahdesta vuonna 1985. Hän aloitti käännöstieteen opinnot Tampereen yliopistossa vuonna 1987, valmistui filosofian maisteriksi vuonna 1992 ja lisensiaatiksi kaksi vuotta myöhemmin. Filosofian tohtorin tutkinnon Koskinen on niin ikään suorittanut Tampereen yliopistoon, vuonna 2000.


title: Kaisa Koskinen

text: Koskinen on työskennellyt käännöstieteen yliopistonlehtorina Tampereen yliopistossa ja käännöstieteen professorina Itä-Suomen yliopistossa. Syksystä 2016 lähtien hän on työskennellyt käännöstieteen professorina Tampereen yliopistossa. Professuurin ala on kääntäminen ja tulkkaus kieliparissa suomi-englanti.


title: Kaisa Koskinen

text: Ennen siirtymistään akateemiselle uralle Koskinen työskenteli kääntäjänä EU-komission käännösosastolla Luxemburgissa. Hän on tehnyt suomennostöitä myös yliopistotyön ohessa. Hän on suomentanut lähinnä akateemista tietokirjallisuutta, muun muassa Erving Goffmanin teoksen "Vuorovaikutuksen sosiologia".


title: Kaisa Koskinen

text: Vuonna 2000 valmistuneessa väitöstutkimuksessaan Beyond Ambivalence. Postmodernity and the Ethics of Translation (Ambivalenssin tuolle puolen. Postmoderni aika ja kääntäjän etiikka) Koskinen tarkasteli käännöstieteessä 1990-luvun aika esitettyjä näkemyksiä kääntäjän etiikasta.


title: Kaisa Koskinen

text: Koskinen on profiloitunut erityisesti kääntämisen sosiologian asiantuntijana. Hän on tutkinut muun muassa EU-kääntämistä, uudelleenkääntämistä, kielimaisemia, translatorisuutta yhteiskunnallisena ilmiönä ja kääntäjän habitusta.


title: Kaisa Koskinen

text: Koskinen kuuluu useiden koulutusverkostojen johtoryhmiin ja käännöstieteellisten julkaisujen toimituskuntiin. Hänet on kutsuttu Suomalaisen Tiedeakatemian jäseneksi.


title: Kaisa Koskinen

text: Koskinen on tarkastellut kääntämistä ja tulkkausta myös Tampereen paikallisessa kontekstissa, “niin nykyhetkessä kuin [...] historiassakin.  Hän on tutkinut muun muassa sitä, millä tavoin ja missä määrin käännöksillä tuotetaan monikielisyyttä Hervannan kielimaisemassa ja sitä, miten kääntämistä käytettiin 1870-luvun kaupunginhallinnossa suomen kieltä edistävän kielipolitiikan välineenä.” "Nykyajan ja menneisyyden kielellisten käytänteiden tutkiminen auttaa hahmottamaan keinoja ratkaista tällä hetkellä ajankohtaisia monikielisyyden, kielipolitiikan, maahanmuuton ja kotoutumisen kysymyksiä", Koskinen sanoo.


title: Kaisa Koskinen

text: Koskinen on tutkinut laajasti myös uudelleenkäännöksiä. "Sata kirjaa, tuhat suomennosta" -nimisessä tutkimuksessaan hän on Outi Paloposkin kanssa tutkinut uudelleenkäännöksiä ja uusintapainoksia. Tutkimuksen aineistona toimivat vuonna 2000 Suomessa ilmestyneet käännöskirjojen uudelleenkäännökset ja vanhojen käännösten uusintapainokset. Tämän lisäksi Koskinen ja Paloposki ovat tutkineet Tuhat vuotta, sata kirjaa -klassikkolistalle vuonna 1999 nostettujen teosten sekä muiden vanhempien ja hieman unohtuneiden suomennosten käännöshistorioita. Tutkimus on kestänyt yhteensä 15 vuotta ja on kansainvälisesti uraauurtava, sillä uudelleenkääntämistä ei ole aiemmin tutkittu yhtä laajojen aineistojen avulla.


title: Kaisa Koskinen

text: Koskinen on yhdessä Tytti Suojasen ja Tiina Tuomisen kanssa kehittänyt kääntämisen menetelmän, jossa ensisijaisena huomion kohteena on tekstin käyttäjä. Käyttäjistä kerätään tietoa kaikissa käännösvaiheissa iteratiivisesti eri menetelmien avulla, ja näiden tietojen perusteella tuotetaan mahdollisimman käytettävä käännös.


title: Kaisa Koskinen

text:
Käyttäjäkeskeinen kääntäminen hyödyntää muun muassa sosiolingvistiikasta tuttua audience design -menetelmää (termille ei ole olemassa vakiintunutta suomennosta, mutta Koskinen et al. kutsuvat sitä vastaanottajakeskeiseksi viestinnän suunnitteluksi), jossa mahdolliset käyttäjät ja lukijat jaetaan eri kategorioihin. Käyttäjäkeskeisessä kääntämisessä nämä kategoriat ovat:
Käyttäjäkeskeisen suunnittelun lähtökohtana käytetään usein myös persoonia, eli todellisia käyttäjäryhmiä edustavat mielikuvitusmallit. Persoonille annetaan muun muassa nimi, ikä, asuinpaikka, sukupuoli ja ammatti.


title: Kaisa Koskinen

text: Menetelmässä hyödynnetään myös kirjallisuustieteestä tuttua sisäislukijan käsitettä. Sisäislukijalla on tekstin omaksumisen kannalta tarpeelliset moraaliset, kulttuuriset, ikään, koulutustasoon jne. liittyvät erityisominaisuudet, jotka ovat sopusoinnussa sisäistekijän vastaavien kanssa. Se on niiden arvojen, ominaisuuksien ja valmiuksien joukko, joita teksti olettaa ihanteellisesta lukijastaan. Se rakentuu siis pelkän tekstin varassa.


title: Kaisa Koskinen

text: Käyttäjäkeskeisessä kääntämisessä hyödynnetään myös heuristista eli asiantuntijalähtöistä arviointia. Sen avulla arvioidaan käytettävyysongelmia.


title: Kaisa Koskinen

text: Koskinen on julkaissut laajasti niin kotimaisissa kuin kansainvälisissäkin julkaisuissa. Kahden oman monografian ja yhden toimitetun kokoomateoksen lisäksi hän on julkaissut käännöstieteellisiä kirjoja yhteistyössä muiden tutkijoiden kanssa sekä lukuisia artikkeleita käännöstieteellisissä julkaisusarjoissa.


title: Usko huomispäivään

text: Usko huomispäivään ("Watch on the Rhine") on Herman Shumlinin ohjaama yhdysvaltalainen draamaelokuva vuodelta 1943. Se perustuu Lillian Hellmanin näytelmään vuodelta 1941, joka tunnetaan suomeksi nimellä "Vartio Reinillä". Näytelmän sovitti elokuvaksi Dashiell Hammett.


title: Usko huomispäivään

text: Näytelmän ja elokuvan alkuperäisnimi tulee saksalaisesta patrioottisesta laulusta ”Die Wacht am Rhein”. Tarinassa natsi-Saksasta Yhdysvaltoihin paennut saksalais-amerikkalainen pariskunta (Paul Lukas ja Bette Davis) teini-ikäisine lapsineen aikoo auttaa Saksan vastarintaliikkeen toimintaa Yhdysvalloista käsin, mutta heidän suunnitelmansa paljastuu ja he joutuvat kiristyksen uhriksi. Perheen isä tappaa kiristäjän ja joutuu pakenemaan Yhdysvalloista takaisin Eurooppaan. Hänestä ei kuulu kuukausiin mitään, ja lopulta perheen 18 vuotta täyttävä poika haluaa lähteä isää etsimään. Äiti epäröi, koska pelkää menettäneensä miehensä ja menettävänsä myös poikansa.


title: Usko huomispäivään

text: Paul Lukas sai miespääosastaan Oscarin ja Golden Globen. Sen lisäksi elokuva tuotti kolme Oscar-ehdokkuutta: parhaasta elokuvasta, parhaasta käsikirjoituksesta (Hammett) ja parhaasta naissivuosasta Lucile Watson.


title: Usko huomispäivään

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: John Christie (sarjamurhaaja)

text: John Reginald Halliday Christie (8. huhtikuuta 1899 – 15. heinäkuuta 1953) oli englantilainen 1940-1950-luvuilla toiminut sarjamurhaaja. Hän murhasi ainakin kahdeksan naista – mukaan lukien vaimonsa Ethelin – kuristamalla heidät asunnossaan 10 Rillington Placella Lontoon Notting Hillissä. Christie muutti asunnosta maaliskuussa 1953, ja pian sen jälkeen kolmen hänen uhrinsa ruumiit löydettiin keittiön alkoviin piilotettuina. Hänen vaimonsa ruumis löytyi olohuoneen lattialankkujen alta. Christie pidätettiin ja tuomittiin vaimonsa murhasta hirtettäväksi.


title: John Christie (sarjamurhaaja)

text: Christie syntyi Northowramissa lähellä West Riding of Yorkshiren Halifaxia. Hän joutui ilmeisesti kaasuhyökkäyksen uhriksi palvellessaan ensimmäisessä maailmansodassa jalkaväessä, mikä Christien mukaan aiheutti sen, ettei hän voinut enää puhua kovalla äänellä. Armeijasta erottamisen jälkeen hänet vangittiin useasti mm. varkauksista ja pahoinpitelyistä. Toisen maailmansodan puhjettua hänet hyväksyttiin Iso-Britannian poliisivoimien palvelukseen viranomaisten unohdettua tarkistaa hänen rikosrekisterinsä. Christie teki kaikki murhansa vuosien 1943 ja 1953 välillä. Yleensä hän kuristi uhrinsa tainnutettuaan heidät ensin kaasulla. Jotkut tajuttomista uhreistaan hän myös raiskasi.


title: John Christie (sarjamurhaaja)

text: Kaksi Christien uhreista olivat Beryl Evans ja hänen tyttärensä Geraldine. He olivat yhdessä Berylin puolison, Timothyn, kanssa Christien vuokralaisia. Tapaus herätti valtavan kohun, kun Timothy Evans tuomittiin kummastakin murhasta ja hirtettiin vuonna 1950. Christie oli oikeudessa todistajana Evansia vastaan, mutta kun hänet omat rikoksensa paljastuivat vuonna 1953, Evansin syyllisyyttä murhiin alettiin epäillä. Christie myönsi jälkeenpäin tappaneensa Beryl Evansin, mutta ei Geraldinea. Nykyään uskotaan hänen murhanneen sekä Berylin että Geraldinen ja että poliisin huolimattomuus rikostutkimuksen ja kotietsintöjen suhteen aiheutti sen, että Christie ehti murhata vielä neljä muuta naista ennen paljastumistaan. 2000-luvulla Englannin korkein oikeus totesi Evansin syyttömäksi vaimonsa ja tyttärensä murhaan ja täten oikeusmurhan uhriksi. Se myös kumosi aiemmin langetetun tuomion.


title: John Christie (sarjamurhaaja)

text: Vuosina 1965-1966 toteutetussa virallisessa kyselyssä korkeimmassa oikeudessa toiminut tuomari Sir Daniel Brabin päätteli, että Evans todennäköisesti tappoi vaimonsa, muttei tytärtään. Hänen sittemmin kyseenalaistettu teoriansa mahdollisti sen, että Evansille suotiin kuninkaallinen armahdus tyttärensä murhasta lokakuussa 1966. Tapaus edesauttoi kuolemanrangaistuksen poistamista Iso-Britannian lainsäädännöstä vuonna 1965. Christien tarinasta julkaistiin vuonna 1971 elokuva nimeltä "Rillingtonin kuristaja", jossa Christietä näytteli Richard Attenborough.


title: John Christie (sarjamurhaaja)

text: Christie oli perheen seitsemästä lapsesta toiseksi nuorin. Hänellä oli vaikea suhde mattosuunnittelija-isänsä, Ernest John Christien, kanssa. Isä oli vähäpuheinen ja ankara mies, joka ei näyttänyt juurikaan tunteita lapsiaan kohtaan ja rankaisi heistä pienimmistäkin virheistä. Christien viisi sisarta myös määräilivät häntä paljon, minkä takia hänen äitinsä, Mary Hannah Halliday, oli poikaa kohtaan ylisuojeleva. Kaikki nämä edellämainitut seikat heikensivät hänen itsetuntoaan. Myöhemmin Christien ikätoverit kuvailivat hänen olleen lapsena "omituinen kaveri", joka "piti asiansa omana tietonaan eikä ollut kovin suosittu". Aikuisena Christie kertoi, kuinka hän 8-vuotiaana näki kuolleen äidinisänsä avatun arkun ja kuinka syvällinen kokemus oli nähdä häntä aiemmin pelottaneen miehen ruumis.


title: John Christie (sarjamurhaaja)

text: 11-vuotiaana Christie voitti stipendin Halifaxin yläasteelle, jossa hänen lempiaineensa oli matematiikka, erityisesti Algebra. Myöhemmin todettiin, että hänen ÄO:nsa oli 128. Christie lauloi kirkkokuorossa ja oli poikapartiossa. Päätettyään 15-vuotiaana koulun hän aloitti työt elokuvaprojektorin käyttäjän apulaisena.


title: John Christie (sarjamurhaaja)

text: Syyskuussa 1916 Christie värväytyi armeijaan ja seuraavan vuoden huhtikuussa hänet kutsuttiin Nottinghamshiren ja Derbyshiren 52. rykmenttiin. Rykmentti lähetettiin huhtikuussa 1918 Ranskaan, jossa hänet siirrettiin Duke of Wellington's -rykmenttiin viestimieheksi. Kesäkuussa Christie joutui sinappikaasupommin uhriksi ja vietti kuukauden sotasairaalassa Calais'issa. Myöhemmin Christie väitti muuttuneensa hyökkäyksen takia kolmeksi ja puoleksi vuodeksi sokeaksi ja mykäksi. Hänen mykkänä viettämänsä ajan sanotaan olleen syy sille, ettei Christie voinut koko loppuelämänään puhua kuiskausta kovempaa. Ludovic Kennedy huomauttaa, että tiedossa ei ole, että Christie olisi ollut sokea, ja että vaikka hänen äänensä olisikin mennyt hänen mennessään sairaalaan, Christie ei olisi mykkänä saanut enää jatkaa palvelusta.  Kennedyn mukaan hänen kyvyttömyytensä puhua kovaan ääneen oli pikemminkin psykologinen reaktio hyökkäyksen kohteeksi joutumisesta kuin varsinainen kaasun myrkyistä johtunut seuraus. Reaktio ja Christien oireiden liioittelu johtuivat persoonallisuushäiriöstä, joka sai hänet liioittelemaan tai teeskentelemään sairasta saadakseen huomiota ja sympatiaa.


title: John Christie (sarjamurhaaja)

text: Christiellä oli elinikäinen impotenssiongelma: hänen ensimmäiset yrityksensä harrastaa seksiä epäonnistuivat surkeasti ja hän saikin nuoruusiässään lempinimikseen "Reggie-No-Dick":in ja "Can't-Do-It-Christie":n. Christien kuoleman jälkeisessä ruumiinavauksessa tosin varmistui, että hänen ulkoiset sukupuolielimensä olivat normaalit. Christiellä oli ongelmia seksin suhteen koko elämänsä ajan ja usein seksuaalinen toiminta onnistui vain prostituoitujen kanssa. 10. toukokuuta 1920 Christie meni Halifaxin maistraatissa naimisiin Sheffieldistä kotoisin olleen Ethel Simpsonin kanssa. Impotenssiongelmat kuitenkin pysyivät ja Christie jatkoi prostituoitujen palvelujen käyttämistä. Pariskunta muutti Sheffieldiin, mutta erosi neljän vuoden avioliiton jälkeen. Christie muutti Lontooseen ja Ethel jäi Sheffieldiin sukulaistensa luo.


title: John Christie (sarjamurhaaja)

text: Avioeroa seuraavina kymmenenä vuotena Christie tuomittiin useista rikoksista. Ensimmäisen tuomionsa hän sai 12. huhtikuuta 1921 postiosoitusten varastamisesta postinkantajana työskennellessään, mistä hän sai kolme kuukautta vankeutta. Tammikuussa 1923 Christie tuomittiin 12 kuukauden ehdolliseen vankeuteen rahan vilpillisestä hankkimisesta väkivalloin. Hän jäi vuonna 1924 kiinni vielä kahdesta varkaudesta, joista hän sai kolme peräkkäistä kolmen ja kuuden kuukauden vankeusrangaistusta syyskuussa 1924. Toukokuussa 1929 hänet tuomittiin prostituoidun, jonka kanssa asui Lontoon Batterseassa, pahoinpitelystä kuuden kuukauden pakkotyöhön. Christie oli lyönyt naista krikettimailalla päähän, ja tekoa kutsuttiin maistraatissa murhan yritykseksi. Lopuksi hänet tuomittiin vuonna 1933 kolmen kuukauden vankeusrangaistukseen pappisystävänsä auton varastamisesta.


title: John Christie (sarjamurhaaja)

text: Christien ja Ethel palasivat takaisin yhteen miehen päästyä vankilasta, mutta vaikka Christie lopettikin aiemmat rötöstelynsä, hän jatkoi yhä prostituoitujen etsimistä. Vuonna 1937 Christie ja hänen vaimonsa muuttivat Ladbroke Groven varrelle, 10 Rillington Placen ylimmässä kerroksessa olevaan huoneistoon. Alue oli tuohon aikaan melko ränsistynyt. 1938 pariskunta muutti saman talon pohjakerroksen asuntoon. Talo oli kolmikerroksinen tiillitalo, jonka kahdessa ensimmäisessä kerroksessa oli makuuhuone, keittiö ja olohuone. Kolmannen kerroksen asunnossa ei ollut olohuonetta. Elinolosuhteet olivat melko surkeat - kaikkia talon asukkaita varten oli yhteinen ulkokäymälä eikä missään asunnoista ollut kylpyhuonetta. Rakennus oli tuohon aikaan lähellä metron Metropolitan Line -linjan maanpäällistä osaa ja ohikulkevat junat pitivät kovaa meteliä.


title: John Christie (sarjamurhaaja)

text: Toisen maailmansodan puhjettua Christie liittyi War Reserve Policen riveihin. Tämä onnistui, koska viranomaiset eivät tarkistaneet hänen rikosrekisteriään. Hänet sijoitettiin Harrow Roadin poliisiasemalle, jossa tapaamansa naisen kanssa hän aloitti suhteen. Suhde kesti vuoden 1943 puoliväliin saakka, kun naisen sotakomennuksella ollut aviomies palasi kotiin. Saatuaan tietää suhteesta mies meni vaimonsa kotiin, löysi Christien sieltä ja pahoinpiteli hänet.


title: John Christie (sarjamurhaaja)

text: Tiedossa olevat uhrit:


title: John Christie (sarjamurhaaja)

text: Ensimmäinen henkilö, jonka Christie myönsi tappaneensa oli Ruth Fuerst, itävaltalainen ammustyöntekijä ja osa-aikainen prostituoitu. Christie väitti tavanneensa Fuerstin, kun nainen oli ollut etsimässä asiakkaita eräässä Ladbroke Groven varrella sijaitsevassa baarissa. Christie omien sanojensa mukaan kuristi naisen heidän harrastaessaan seksiä Christien kotona elokuussa 1943. Hän piilotti Fuerstin ruumiin ensin olohuoneen lattian alle, mutta hautasi sen sitten takapihalle.


title: John Christie (sarjamurhaaja)

text: Pian murhan jälkeen, vuoden 1943 loppupuolella, Christie erosi poliisin virastaan. Hän löysi seuraavana vuonna uuden työpaikan radiotehtaan virkailijana. Tehtaalla hän tapasi toisen uhrinsa, kollegansa Muriel Amelia Eadyn. Lokakuussa 1944 hän houkutteli Eadyn kotiinsa kertomalla keittäneensä "erikoissekoitusta", joka parantaisi Eadyn keuhkoputkentulehduksen. Sekoitus koostui oikeastaan Friar's Balsamista, jolla Christie pyrki peittämään kaasun hajun. Eady hengitti seosta letkun kautta purkista. Kun hän oli selin, Christie laittoi purkkiin toisen letkun, joka oli kytketty kaasuhanaan. Eady meni pian kaasua hengitettyään tajuttomaksi. 1940-luvulla koteihin vietiin kivihiilestä tehtyä kaupunkikaasua, jonka hiilimonoksidipitoisuus oli 15 prosenttia. Eadyn ollessa tajuton Christie raiskasi ja kuristi hänet. Ruumiin hän hautasi takapihalle.


title: John Christie (sarjamurhaaja)

text:
Pääsiäisenä 1948 Timothy Evans ja hänen vaimonsa Beryl muuttivat Rillington Placen ylimpään huoneistoon. Heidän tyttärensä Geraldine syntyi saman vuoden lokakuussa. Loppuvuodesta 1949 Evans ilmoitti poliisille, että hänen vaimonsa oli kuollut. Poliisi ei löytänyt ruumiita talosta, mutta ne löytyivät myöhemmässä etsinnässä pihalla sijainneesta pesuhuoneesta. Berylin ruumis oli kääritty kahdesti huopaan ja pöytäliinaan. Ruumiinavauksessa paljastui, että sekä Beryl että Geraldine oli kuristettu kuoliaaksi ja että Berylille oli kasvojen mustelmista päätellen tehty fyysistä väkivaltaa ennen hänen kuolemaansa. Evans väitti aluksi, että Christie oli tappanut hänen vaimonsa epäonnistuneella itsetehdyllä abortilla, mutta tunnusti poliisikuulusteluissa lopulta murhanneensa vaimonsa itse. "Tunnustus" vaikutti väkinäiseltä ja keinotekoiselta, joten se oli kenties poliisin itse sepittämä.
Syytteeseen jouduttuaan Evans kuitenkin perui tunnustuksensa ja syytti taas Christietä, tällä kertaa molemmista murhista. 11. tammikuuta 1950 Evans joutui syyttäjän päätöksen vuoksi oikeuteen vain tyttärensä murhasta. Christie toimi vastapuolen todistajana ja kumosi Evansin syytökset Christien osuudesta murhaan. Valamiehistö totesi Evansin syylliseksi Christien rikostaustasta huolimatta. Evans valitti tuomiostaan 20. helmikuuta, mutta valitus hylättiin ja hänet hirtettiin 9. maaliskuuta 1950.


title: John Christie (sarjamurhaaja)

text: Poliisi teki useita virheitä tapausta tutkiessaan, joista yksi merkittävimmistä liittyi Christien uhrien jäännöksien etsimiseen Rillington Placen puutarhasta. Myöhemmin paikan päältä löydettiin reisiluu, joka oli asetettu piha-aidan tueksi. Puutarha oli pinta-alaltaan hyvin pieni, noin 5 m x 4 m, ja aita sijaitsi pesuhuoneen, jonne Beryl ja Geraldine Evansin ruumiit oli piilotettu, vieressä. Kolme poliisia teki useita kotietsintöjä Evansin tunnustettua vaimonsa murhan, mutta pesuhuonetta ei tutkittu kertaakaan. Puutarhassa tehtiin ilmeisesti tutkimuksia, mutta mitään siellä olleita luita ei huomattu. Christie myönsi myöhemmin, että hänen koiransa oli kaivanut pihalta ihmisen pääkallon pian kotietsintöjen päätyttyä. Christien mukaan hän vei kallon läheiseen pommi-iskussa tuhoutuneeseen taloon. Rikospaikalla ei siis tehty systemaattisia etsintöjä, joissa uhrien ruumiit olisi löydetty ja joiden avulla Christie olisi todettu syylliseksi murhiin. Useat tehdyt rikospaikkatutkinnat olivat parhaillaankin hyvin pinnallisia ja osoittivat poliisin täydellistä tietämättömyyttä teknisen rikostutkinnan suhteen. Jos tutkimukset olisi tehty asianmukaisella tavalla, Christie olisi paljastunut murhaajaksi ja Timothy Evansin sekä Christien neljän tulevan uhrin henki olisi pelastunut.


title: John Christie (sarjamurhaaja)

text: Talossa työskentelevien rakennusmiesten Christietä vastaan antamat todisteet sivuutettiin ja Evansin useat poliisikuulustelut viittaavat siihen, että Evans antoi väärän tunnustuksen. Evansin ensimmäisestä, Walesissa tehdystä lausunnosta kävi myös täysin selvästi ilmi, ettei hän tiennyt vaimonsa kuolintapaa tai missä ruumis sijaitsi. Hän väitti Berylin ruumiin olevan talon edessä olevassa viemärissä, vaikka poliisi ei löytänyt sieltä mitään. Sen olisi jo itsessään pitänyt johtaa talon, pesutilan ja puutarhan läpikotaisiin tutkimuksiin, mutta niin ei tehty kuin vasta myöhemmin. Evans oli ensimmäisessä kuulustelussa myös täysin tietämätön tyttärensä kuolemasta. Lontoossa pidetyissä poliisikuulusteluissa Evansille taas näytettiin Berylin ja Geraldinen vaatteita ja hänelle kerrottiin, että ne oli löydetty pesutilasta. Jos poliisi ei olisi kertonut löytöpaikkaa, Evansia olisi voitu painostaa kertomaan, mihin ruumiit oli kätketty. Useissa Evansin "tunnustuksissa" oli käytetty sivistyssanoja, joita ei uskoisi hänen kaltaisensa kouluttamattoman, työväenluokkaan kuuluvan miehen käyttävän. Tunnustukset eivät luultavasti myöskään liity lainkaan hänen todellisiin lausuntoihinsa. Onkin lähes varmaa, että ne olivat poliisin kehittelemiä.


title: John Christie (sarjamurhaaja)

text: Poliisi piti kaikkia Christien lausuntoja epäilyksettä tosina, ja Christie oli myös oikeudenkäynnissä tärkeä todistaja Evansia vastaan. Christien rikostaustan ja Evansin puhtaan rikosrekisterin huomioon ottaen Christien todistajanlausuntoa voidaan pitää kyseenalaisena.


title: John Christie (sarjamurhaaja)

text: Kului lähes kolme vuotta ilman mitään merkittäviä tapahtumia Christien elämässä. Hän menetti työpaikkansa postitoimistossa, kun hänen työnantajansa oli oikeudenkäynnin yhteydessä saanut tietää Christien tekemistä rikoksista. Hän kuitenkin löysi uuden työpaikan British Road Services:in Shepherd's Bushin asemalta. Samaan aikaan 10 Rillington Placen ensimmäiseen ja toiseen kerrokseen muutti uusiksi vuokralaisiksi Länsi-Intiasta tulleita maahanmuuttajia. Uusien naapurien etninen tausta järkytti Christietä ja tämän vaimoa: he pitivät naapureita alempiarvoisina eivätkä viihtyneet samassa talossa heidän kanssaan. Uusien vuokralaisten ja pariskunnan väliset jännitteet purkautuivat Ethel Christien syytettyä yhtä naapureista pahoinpitelystä. Christie onnistui neuvottelemaan asianajotoimiston kanssa yksityisoikeuden käyttää takapihaa saadakseen lisää välimatkaa naapureihinsa.


title: John Christie (sarjamurhaaja)

text: 14. joulukuuta 1952 aamuna Christie kuristi Ethelin makuuhuoneen sängyllä. Nainen oli viimeksi esiintynyt julkisuudessa kaksi päivää aikaisemmin. Christie keksi useita tarinoita vaimonsa katoamisen selittämiseksi ja pienentääkseen jatkokysymyksien mahdollisuutta. Ethelin Sheffieldissä asuvien sukulaisten kirjeeseen hän vastasi, että Ethelillä oli reuma eikä hän voinut kirjoittaa itse. Eräälle naapurille hän taas kertoi, että Ethel oli sukulaisvierailulla ja toiselle, että nainen oli matkustanut Birminghamiin. Christie oli eronnut työstään 6. joulukuuta ja ollut työttömänä siitä asti. Elättääkseen itsensä hän myi Ethelin vihkisormuksen, kellon ja huonekalut. Hän kävi myös joka viikko työvoimatoimistossa nostamassa työttömyyskorvauksensa. 26. tammikuuta 1953 Christie väärensi vaimonsa allekirjoituksen ja tyhjensi hänen pankkitilinsä.


title: John Christie (sarjamurhaaja)

text: 19. tammikuuta ja 6. maaliskuuta 1953 välillä Christie tappoi kolme muuta naista, jotka hän oli kutsunut kotiinsa: Kathleen Maloneyn, Rita Nelsonin ja Hectorina MacLennanin. Maloney toimi prostituoituna Ladbroke Groven alueella. Nelson oli kotoisin Belfastista ja oli Christien tavatessaan vierailulla sisarensa luona Ladbroke Grovessa. MacLennanin, joka asui Lontoossa miesystävänsä Alex Bakerin kanssa, Christie tapasi ensimmäisen kerran kahvilassa. Ensitapaamisen jälkeen Christie, MacLennan ja Baker tapasivat useaan otteeseen ja Christie jopa antoi parin asua Rillington Placella heidän etsittyään majapaikkaa. Murhapäivänä Christie houkutteli MacLennanin yksin kotiinsa ja murhasi hänet siellä. Myöhemmin hän vakuutti Bakerille, joka oli tullut Rillington Placelle etsimään MacLennania, ettei ollut nähnyt häntä. Christie jatkoi näytelmäänsä useita päiviä ja tapasi Bakerin monesti kysyäkseen häneltä uutisia MacLennanista ja auttaakseen häntä etsimään naista.


title: John Christie (sarjamurhaaja)

text: Viimeisten kolmen uhrinsa murhiin Christie sovelsi samaa kaasutustekniikkaa kuin murhatessaan Muriel Eadyn. Hän oli yhdistänyt keittiön kaasuputken kumiputkeen, jonka hän piti suljettuna paperiklipsillä. Christie kertoi hän istuttaneensa uhrinsa keittiöön, irrottaneensa klipsin ja antaen näin kaasun vuotaa keittiöön. The Brabin Reportin mukaan hänen selityksensä kaasutuksesta ei ollut riittävä, sillä jos koko keittiö olisi täyttynyt kaasulla, myös Christie olisi kuollut. On kuitenkin todettu, että kaikki kolme uhria olivat altistuneet hiilimonoksidille. Kaasu teki uhreista uneliaita, jonka jälkeen Christie kuristi heidät köydenpätkällä.


title: John Christie (sarjamurhaaja)

text: Kuten Eadynkin tapauksessa, Christie raiskasi viimeiset kolme uhriaan heidän ollessaan tajuttomia ja jatkoi vielä naisten kuoltuakin. Kun tämä yksityiskohta murhista tuli julki, Christie sai nopeasti nekrofiilin maineen. Eräs toimittaja on kuitenkin kritisoinut Christien nekrofiiliksi luokittelua vedoten Christien poliisille antamaan selontekoon, jonka mukaan hän ei tehnyt uhriensa kanssa mitään seksuaalista heidän kuolemansa jälkeen. Murhattuaan uhrinsa Christie piilotti ruumiit keittiön alkoviin, joka oli piilotettu tapetoidun seinän taakse. Hän oli käärinyt puoliksi alastomien uhriensa ruumiit huopiin samalla lailla, kuin Beryl Evansin ruumiin.


title: John Christie (sarjamurhaaja)

text: Christie muutti pois 10 Rillington Placelta 20. maaliskuuta 1953 vuokrattuaan asuntonsa luvattomasti eräälle pariskunnalle. Vuokranantaja kävi asunnossa vierailulla Christien muuttopäivän iltana ja vaati pariskuntaa poistumaan heti seuraavana aamuna. Vuokranantaja antoi ylimmän kerroksen asukkaalle, Baresford Brownille, luvan käyttää Christien keittiötä. 24. maaliskuuta Brown löysi keittiön alkovin yritettyään kiinnittää seiniin koukkuja. Revittyään alkovin tapetit pois Brown löysi Maloneyn, Nelsonin ja MacLennanin ruumiit. Varmistettuaan eräältä toiselta vuokralaiselta ruumiiden aitouden Brown ilmoitti asiasta poliisille ja koko kaupungin kattavat Christien etsinnät aloitettiin.


title: John Christie (sarjamurhaaja)

text: Lähdettyään Rillington Placelta Christie meni King's Crossilla sijainneeseen hostelliin, jonne hän varasi huoneen seitsemäksi yöksi oikealla nimellään ja osoitteellaan. Hän kuitenkin lähti jo neljän yön jälkeen saatuaan 24. maaliskuuta tietää ruumiiden löydöstä. Hostellista poistuttuaan Christie vaelsi ympäri Lontoota ja vietti paljon aikaa kahviloissa. Aamulla 31. maaliskuuta Christie pidätettiin Putney Bridgen läheisellä vallilla, kun eräs poliisi oli alkanut kyselemään tämän henkilöllisyydestä. Christiellä oli mukanaan vain joitain kolikoita ja uutisjuttu Timothy Evansin tutkintavankeudesta.


title: John Christie (sarjamurhaaja)

text: Christie tunnusti oikeudenkäynnissä syyllisyytensä seitsemään - kolmen keittiön alkovista löytyneen naisen, vaimonsa ja kahden takapihalle haudatun naisen - murhaan. Hän myös myönsi murhanneensa Beryl Evansin, mutta ei Geraldine Evansia. Aiemmin heidän murhistaan oli epäilty Timothy Evansia.


title: John Christie (sarjamurhaaja)

text: Christietä syytettiin vain vaimonsa Ethelin murhasta. Hänen oikeudenkäyntinsä alkoi 22. kesäkuuta 1953 samassa tuomioistuimessa, jossa Evans oli ollut syytettynä kolmea vuotta aiemmin. Christie vetosi mielenterveydellisiin ongelmiinsa ja väitti, ettei muistanut tapahtumista juuri mitään. Valamiehistö hylkäsi vetoomuksen ja käsiteltyään tapausta 85 minuuttia totesi Christien syylliseksi. Christie tuomittiin hirtettäväksi.  Hän ei valittanut tuomiostaan, ja 15. heinäkuuta 1953 hänet hirtettiin Pentonvillen vankilassa. Pyövelinä toimi Albert Pierrepoint, joka oli hirttänyt myös Timothy Evansin. Ennen teloitustaan Christie valitti hirttosilmukka kaulassaan, kuinka hänen nenänsä kutisi. Pierrepoint vastasi, että se ei häiritsisi häntä enää pitkään.


title: John Christie (sarjamurhaaja)

text: Madame Tussaud'n Lontoon vahakabinetin Chamber of Horrors -huoneessa on esillä vahanukke, joka esittää Christien hirttämistä.


title: For Crying Out Loud (Shiraz Lanen albumi)

text: For Crying Out Loud on suomalaisen hard rock -yhtye Shiraz Lanen esikoisalbumi, joka julkaistiin 15. huhtikuuta 2016 ja se sai positiivisen vastaanoton. Albumi sisältää hieman rankemaa hard rockia, mutta myös kevyempää blues-henkistä rockia. Albumi debytoi Suomen virallisen listan sijalla 36.


text: Levyn julkaisun jälkeen syksyllä 2016 yhtye kiersi Eurooppaa.


title: Toivo Harjunpää

text: Kalle Toivo Immanuel Harjunpää (2. kesäkuuta 1910 Rauma – 21. syyskuuta 1995) oli amerikansuomalainen luterilainen pappi ja kirkkohistorian professori. Hänen uskonnollinen taustansa oli evankelisessa herätysliikkeessä.


title: Toivo Harjunpää

text: Harjunpää vihittiin papiksi Turussa 1936. Hän oli jonkin aikaa pappina Vehmaalla ja oli sitten Suomen Merimieskirkon pastorina Lontoossa 1938–1945 ja arkkipiispa Aleksi Lehtosen sihteerinä 1945–1948. Hän oli perustamassa vuonna 1946 liturgiseen liikkeeseen kuulunutta Liturgiset veljet-piiriä Turkuun ja toimi piirin johtajana.


title: Toivo Harjunpää

text: Harjunpää muutti toukokuussa 1948 Yhdysvaltoihin. Hän oli vuodesta 1953 opettajana Berkeleyssä Kaliforniassa sijaitsevassa Pacific Lutheran Theological Seminaryssa ja hän toimi Berkeleyn Graduate Theological Unionin kirkkohistorian professorina 1963–1977 aina eläkkeelle jäämiseensä saakka. Harjunpää oli myös korkeakirkollisen Societas Sanctae Birgittae veljistön jäsenenä.


title: The House That Jack Built

text: The House That Jack Built on Lars von Trierin ohjaama sekä käsikirjoittama elokuva, joka valmistui vuonna 2018. Elokuva sai maailman ensi-iltansa Cannesin elokuvajuhlilla 14. toukokuuta 2018. Suomessa elokuva sai ensi-iltansa perjantaina 28. syyskuuta 2018 Rakkautta ja Anarkiaa -festivaalilla. Elokuvan varsinainen teatterilevitys Suomessa alkaa 8.maaliskuuta 2019.


title: The House That Jack Built

text: Elokuva kertoo yhdysvaltalaisesta sarjamurhaajasta Jackista (Dillon). Sarjamurhaajahahmon vastapainona on Ganzin esittämä salaperäinen Verge, joka onnistuu saamaan Jackiin keskusteluyhteyden. Keskustelujen aiheiksi muodostuvat erityisesti Jackin poikkeuksellinen ja brutaali elämäntapa ja ajatusmaailma. Elokuvan kerronnallinen tyyli on pitkälti samanlainen kuin Trierin edellisessä elokuvassa "Nymphomaniacissa": tarinaa kuljetetaan eteenpääin päähenkilön ja tämän luotetun keskustelukumppanin välisten keskustelujen kautta.


title: The House That Jack Built

text: "The House That Jack Built" seuraa älykkään, mutta pakko-oireisesta häiriöstä kärsivän Jackin elämää ja tekoja yli 12 vuoden aikana, ja siinä kuvataan murhatapauksia, jotka määrittävät Jackin "kehittymistä" sarjamurhaajana. Tarina kerrotaan Jackin näkökulmasta, jossa hänen jokainen murhatyönsä näyttäytyy omana taideteoksenaan.. Vääjäämättömän kiinnijäämisen lähestyessä Jack ajautuu ottaamaan yhä suurempia riskejä tavoitellessaan suurimman mestariteoksensa luomista. Elokuvan sijoittuu 1970- ja 1980-luvun Yhdysvaltoihin, Washingtonin osavaltioon, aikaan jolloin rikostutkinta oli vielä monelta osin nykyistä merkittävästi vaillinaisempaa, etenkin tänä päivänä usein ratkaisevassa osassa olevan DNA:n osalta.


title: The House That Jack Built

text: Elokuvasta suunniteltiin alun perin televisiosarjaa. Helmikuussa 2016 von Trier ilmoitti kuitenkin videoviestillä virallisen Facebook-sivunsa kautta, että kyseessä tulee olemaan hänen seuraava pitkä elokuvansa. Videon lopussa luki, että elokuvan kuvaukset tullaan järjestämään saman vuoden syksyllä. Marraskuussa 2016 julkistettiin, että elokuvan miespääosiin on kiinnitetty Matt Dillon ja Bruno Ganz. Muista näyttelijäkiinnityksistä, muun muassa neljän merkittävän naisosan, luvattiin ilmoitettavan piakkoin. Heinäkuun puolivälissä von Trierin Facebook-sivulla julkaistiin kuva käsikirjoituksen kannesta, jossa oli lopullista versiota merkitsevä ilmaus "FINAL" sekä päivämäärä 17. kesäkuuta 2016.


title: The House That Jack Built

text: 2. marraskuuta 2016 julkaistussa tanskalaisen Zentropa-elokuvayhtiön tiedotteessa von Trier iloitsee onnistuttuaan saamaan sekä Dillonin että Ganzin miespääosien esittäjiksi. Hän totesi myös, että "näiden kahden herran" kanssa työskentely on virstanpylväs hänen elokuvallisen kehityksensä polulla. Lisäksi hän kehui molempien erinomaisia näyttelijäntaitoja sekä heidän varsin hyvää ja luontevaa soveltuvuutta hänen "elokuvalliseen perheeseensä". Lopuksi hän totesi odottavansa innolla ja kunnialla työskentelyä heidän kanssaan.


title: The House That Jack Built

text: "The House That Jack Built" kuvattiin Bengtsforsissa ja Trollhättanissa Ruotsissa sekä Kööpenhaminassa Tanskassa.


title: The House That Jack Built

text: Maaliskuun lehdistötilaisuudessa selvisi myös elokuvan kuvausten juuri alkaneen. Media pääsi hetkeksi seuraamaan erään Dillonin ja Thurmanin tähdittämän kohtauksen kuvauksia. Von Trier totesi tulloin elokuvasta olevan tulossa hänen brutaalein teoksensa.


title: The House That Jack Built

text: Kööpenhaminan elokuvasäätiö tuki elokuvan tuotantoa 1,08 miljoonalla eurolla. TrustNordisk-yhtiö vastaa elokuvan kansainvälisestä levityksestä. Elokuvan Yhdysvaltain levitysoikeudet omistaa IFC Films. Pohjoismaissa elokuvan levityksestä vastaa Nordisk Film. Elokuvan julkaisuajankohdaksi varmistettiin vuosi 2018. Eräiksi "The House That Jack Builtin" naistähdiksi varmistuivat Riley Keough sekä Sofie Gråbøl, joista molempien roolihahmojen tiet risteävät päähenkilön Jackin kanssa.


title: The House That Jack Built

text: "The House That Jack Built" sai maailman ensi-iltansa Cannesin elokuvajuhlilla 14. toukokuuta 2018, missä se esitettiin kilpailusarjojen ulkopuolisena elokuvana. Elokuva sai osakseen paljon kehua ja kiitosta, mutta myös arviolta useita kymmeniä poistumisiä kesken näytöksen. Erityisesti lapsiin kohdistuva väkivalta oli ollut toisille liikaa. Loppujen lopuksi pitkään jatkuneet seisoma-aplodit saivat suuremman huomion kuin negatiiviset reaktiot.


title: Woman (albumi)

text: Woman on ranskalaisen elektronisen musiikin yhtye Justicen kolmas studioalbumi, joka julkaistiin 18. marraskuuta 2016.


title: Erkylän taistelu

text: Erkylän taistelu oli Hausjärven pitäjän Erkylän kylässä 21. huhtikuuta 1918 käyty Riihimäen valtaukseen liittyvä Suomen sisällissodan taistelu. Hikiään matkalla ollut saksalainen osasto joutui Erkylän kartanoon kuuluvan Ilonummen torpan lähistöllä punaisten väijytykseen, jolloin kaatui kuusi saksalaista ja neljä punakaartilaista.


title: Erkylän taistelu

text: 21. huhtikuuta päättyneen Hyvinkään taistelun jälkeen osa saksalaisjoukoista jatkoi kohti Riihimäkeä vielä saman illan aikana. Majuri Godert von Redenin johtama Saksilainen karabinierirykmentti lähti marssimaan Erkylän kylän kautta Hikiälle, jossa sen tarkoitus oli katkaista Lahteen johtava rata, ennen hyökkäystään idän suunnasta Riihimäelle. Osasto pääsi noin 10 kilometrin päähän Hyvinkäältä, kun se Ilonummen torpan tuntumassa joutui punaisten väijytykseen noin kello 23. Syntyneessä tulitaistelussa kaatui kuusi saksalaista ja neljä punakaartilaista, ennen kuin punaiset irroittautuivat kahakasta. Redenin joukko ei taistelun tauottua pystynyt enää jatkamaan matkaansa, vaan majoittui yöksi läheisen Erkylän kartanon maille. Aamulla osasto jatkoi Hikiän asemalle, jonka valtauksen jälkeen se eteni edelleen Riihimäelle.


title: Erkylän taistelu

text: Taisteluissa kuolleista kuudesta saksalaisesta neljä on haudattu Erkylän kartanon puistoon. Paikalla on muistomerkki, johon on kaiverrettu sotilaiden nimet. Kaatuneet punaiset on haudattu Ilonummelle, jonne pystytettiin muistokivi vuonna 1988.


title: Eduard Dallmann

text: Eduard Dallmann (11. maaliskuuta 1830 Blumenthal, Bremenin lähellä – 23. joulukuuta 1896, Blumenthal, Saksa) oli saksalainen valaanpyytäjä, kauppias ja napaseuduntutkija.


title: Eduard Dallmann

text: Dallmann aloitti seikkailuretkensä 15-vuotiaana merenkulkijana. Vuonna 1866 hänestä tuli hawaijilaisen laivan "W. C. Talbotin" kapteeni. Alus teki kaupparetkiä Alaskaan Tšukotkan alueille Beringinmerelle ja Tšuktšimerelle. Hän on ensimmäinen mainittu eurooppalainen, joka on astunut Wrangelinsaarelle~.


title: Eduard Dallmann

text: Vuosina 1867–1870 hän oli valaanpyyntialus "Count Bismarckin" päällikkö valaanpyyntiretkellä trooppisella Tyynellämerellä, Ohotanmerellä sekä Beringin- ja Tšuktšimerellä.


title: Eduard Dallmann

text: Kun valaat vähenivät arktisilla merillä, Dallmann sai 1872–1874 tehtäväkseen tutkia purje-höyrylaiva "Grönlandilla" Antarktiksen merialueita. Valaanpyynnin kannalta tehtävä onnistui kohtalaisen hyvin, mutta lisäksi Dallmann teki retkellä Etelämantereen tienoilla merkittäviä löytöjä, joista merkittävimpiä olivat Bismarckinsalmi sekä Anversinsaari, Brabantinsaari, Liègensaari ja Vilhelminsaaristo. "Grönlandilla" työskennellessään hän oli vuoden 1875 valaanpyyntikaudella asiantuntijana Davisinsalmen ja Baffininlahden valaanpyyntialueilla.


title: Eduard Dallmann

text:
Venäläisen paroni von Knoopin toimeksiannosta Dallmann teki vuosina 1877–1884 vuosittain yrityksiä kuljettaa rahtia Obinlahdelle ja Jeniseinlahdelle, jossa tavaraa oli määrä vaihtaa viljaan ja muuhun tavaraan, jota tuotiin proomuilla pitkin noita suuria Siperian jokia. Karanmeren jääolojen vuoksi kaikkiaan seitsemästä yrityksestä onnistui vain neljä. Tappioiden leikkaamiseksi von Knoop lopulta keskeytti vaikean hankkeen. Epäonnistumisesta huolimatta Dallmannilla oli ollut harvinainen tilaisuus tutkia Karanmeren saaria ja rannikkoa, joita harva eurooppalainen oli nähnyt.
Kun Dallmann oli jättänyt Jäämeren vedet lopullisesti, hänestä tuli 1884 höyrylaiva "Samoan" kapteeni. Hänen laivansa vei Otto Finschin tieteellisen retkikunnan tuolloin vähän tutkitulle Uuden-Guinean pohjoisrannikolle.


title: Eduard Dallmann

text: Dallman jatkoi Uuden-Guinean pohjoisrannikon tutkimista vuosina 1887–1893 Saksan Uuden-Guinean kauppakomppanian nimissä ja nimesi tuolloin useita alueen saaria ja salmia.


title: Toruńin raatihuone

text: Toruńin raatihuone on raatihuone Toruńin kaupungissa Puolassa. Raatihuone rakennettiin vuosina 1391–1393. Sitä laajennettiin rakentamalla kolmas kerros vuosina 1600–1605. Alakerrassa sijaitsi tuomioistuin ja edustustiloja, yläkerrassa virastoja. Kuningas Jan I kuoli raatihuoneella vuonna 1501.


title: Hajasara

text: Hajasara ("Carex remota") on sarakasvien heimoon kuuluva monivuotinen tuulipölytteinen kasvi.


title: Hajasara

text: Hajasara muodostaa tiiviitä mättäitä. Sen särmikkäät, ohuet varret kasvavat 30-60 cm korkeiksi. Lehdet ovat lähes varsien pituisia, pari milliä leveitä ja velttoja. Kukat muodostavat tähkiä, joissa hedekukat ovat alhaalla, emikukat ylhäällä. Nuoret varret ovat pystyjä, vanhemmiten ne alkavat nuokkua.


title: Hajasara

text: Hajasaraa kasvaa Keski-ja Etelä-Euroopassa. Yksittäisiä löytöjä on myös Ahvenanmaalla ja Ruotsin keski- ja eteläosissa. Suomessa hajasaraa kasvaa Ahvenanmaan länsiosissa kosteissa lehdoissa, lehto- korvissa ja puronvarsilla. Manner-Suomen ainoa esiintymä Lohjalla hävisi 1980-luvun lopulla.


title: Hajasara

text: Hajasara oli aiemmin rauhoitettu vain Ahvenanmaalla, nykyisin koko Suomessa.


title: George W. De Long

text: George Washington De Long (22. elokuuta 1844 New York, Yhdysvallat – 30. lokakuuta 1881 Siperia, Venäjä) oli Yhdysvaltain laivaston upseeri ja tutkimusmatkailija. Hän johti kovaonnista Jeannetten tutkimusretkeä, jolla etsittiin avointa Pohjoista jäämerta.


title: George W. De Long

text: DeLong lähti parkki "Jeannettella" matkaan 1879 Lavrentinlahdesta Tšuktšien niemimaalta aikomuksena purjehtia pohjoisnavalle. Alus juuttui jäihin Gerladinsaaren lähettyvillä ja ajelehti lähes kaksi vuotta Itä-Siperian merellä. Talvikaudella 1879–1880 alus ajelehti Wrangelin maaksi nimetyn seudun pohjoispuolella, jossa De Long teki havaintoja ja piirroksia. Hän osoitti että kyseessä oli saari. "Jeannette" upposi toukokuussa 1881, ja retkikunnan jäsenistä pelastui 13.


title: Flutamidi

text: Flutamidi (CHNOF) on aromaattisiin amideihin kuuluva orgaaninen yhdiste. Yhdistettä käytetään lääketieteessä muun muassa pitkälle edenneen eturauhassyövän hoitoon.


title: Flutamidi

text: Flutamidi on niin kutsuttu antiandrogeeni. Yhdiste on aihiolääke, joka metaboloituu vaikutuksiltaan voimakkaammaksi 2-hydroksiflutamidiksi. Se sitoutuu androgeenireseptoreihin ja estää täten androgeenien kuten testosteronin sitoutumista niihin. Näin testosteroni ei pääse stimuloimaan syöpäsolujen kasvua. Flutamidi sitoutuu androgeenireseptoreihin hieman heikommin kuin spironolaktoni tai syproteroniasetaatti. Flutamidia käytetään erityisesti etäpesäkkeitä muodostavien eturauhassyöpien hoidossa. Yhdistettä voidaan käyttää myös naisilla hirsutismin hoitoon.


title: Flutamidi

text: Flutamidi on yleensä kohtalaisen hyvin siedetty lääkeaine. Tyypillisimpiä haittavaikutuksia ovat vatsavaivat ja ripuli. Yhdiste voi aiheuttaa myös ihon herkistymistä valolle ja harvinaisissa tapauksissa se on myrkyllinen maksalle.


title: Flutamidi

text: Flutamidia valmistetaan 4-nitro-3-trifluorimetyylianiliinin ja isobutyroyylikloridin välisellä reaktiolla. 4-nitro-3-trifluorimetyylianiliinia valmistetaan lähtien m-nitrotolueenista tai trifluorimetyylibentseenistä.


title: Aulis Kähkönen

text: Aulis Kalevi Kähkönen (10. joulukuuta 1930 Viipuri – 20. kesäkuuta 2016 Lake Worth, Yhdysvallat) oli 1950-luvulla Työväen Urheiluliiton (TUL) paras miesuimari, joka paransi liittonsa ja Suomen ennätyksiä kaikissa muissa uintimuodoissa paitsi vapaauinnissa. Suomea Kähkönen edusti 200 metrin rintauinnissa Helsingin olympialaisissa 1952 sekä lisäksi monissa maaotteluissa ja Pohjoismaiden mestaruuskisoissa. Vesipallossa hän saavutti Helsingin Työväen Uimareiden (HTU) joukkueessa SM-mitaleita.


title: Aulis Kähkönen

text: Aulis ”Aku” Kähkönen syntyi Viipurissa 1930. Hänen isänsä Erkki Kähkönen (s. 1899 Viipurissa) oli ammatiltaan lämmittäjä, jonka sukujuuret olivat Utrechtissa Hollannissa. Auliksen äiti oli ompelija Hilja Kähkönen (s. 1908 Juvalla). Auliksella oli kaksi veljeä.


title: Aulis Kähkönen

text: Aulis Kähkönen ja Tuija Karhiola (s. 1935 Viipurissa) avioituivat syksyllä 1958.


title: Aulis Kähkönen

text: Kähkönen luopui ravintolastaan Helsingissä ja muutti perheineen Yhdysvaltoihin vuoden 1985 lopussa. Aluksi Kähkönen asui Tacomassa Washingtonissa, jossa hän työskenteli kirvesmiehenä. Eläkepäiviä Aulis ja Tuija Kähkönen viettivät Lake Worthissa Floridassa. Aulis Kähkönen kuoli Yhdysvalloissa 20.6.2016.


title: Aamun hauta

text: Aamun Hauta on Uranus-yhtyeen esikoisalbumi vuodelta 1975.


title: Tiukasti suojeltu alue

text: Tiukasti suojeltu alue (IUCN:n luokka 1a) on Kansainvälinen luonnonsuojeluliiton IUCN:n luokituksen mukaan luonnonsuojelualue, joka on perustettu luonnon monimuotoisuuden ja mahdollisesti geologisten tai geomorfologisten kohteiden suojeluun. Tiukasti suojelluilla alueilla virkistyskäyttö tai muu käyttö ovat tarkkaan säädeltyjä ja rajoitettuja suojeluarvojen säilyttämiseksi.


title: Tiukasti suojeltu alue

text: Tiukasti suojeltujen alueiden ensisijaisena päämääränä on suojella ekosysteemiä, joka on lajistoltaan tai monimuotoisuudeltaan poikkeuksellinen alueellisesti, kansallisesti tai maailmanlaajuisesti. Lisäksi tiukasti suojeltujen alueiden tavoitteena on säilyttää malliesimerkkjä luonnonympäristöstä tieteellistä tutkimusta varten tai toisaalta säiltytää luonon kulttuuriarvoa.


title: Fantasy Zone

text: Fantasy Zone () on Segan kehittämä ja valmistama kolikkopeli. Peli julkaistiin maailmanlaajuisesti 28. maaliskuuta 1986 ja on Fantasy Zone -pelisarjan ensimmäinen osa. Myöhemmin peli julkaistiin myös useille konsoleille, kuten Sega Master Systemille.


title: Fantasy Zone

text: Pelaaja ohjaa älyllistä avaruusalusta nimeltä Opa-Opa, joka taistelee vihollishyökkästä vastaan Fantasy Zone -nimisessä planeettajoukossa. Pelissä on joitakin ominaisuuksia, joita ei tyypillisissä ammuntapeleissä ole. Päähenkilöä Opa-Opa kutsutaan joskus Segan ensimmäiseksi maskotiksi. Pelin tyylissä ja päähenkilössä on lukuisia yhtäläisyyksiä aikaisempaan "TwinBeehin", ja näiden kahden sanotaankin luoneen "cute 'em up"-alalajin.


title: Vilaflor

text: Vilaflor on kunta ja kylä Teneriffan saarella Kanariansaarilla Espanjassa. Kylä sijaitsee 1 400 metrin korkeudessa. Vilaflor on Teneriffan kunnista vähäväkisin, siellä asuu noin 2 000 ihmistä. Vilaflor on Teiden kansallispuistoa lähinnä oleva kylä.


title: Lucile Watson

text: Lucile Watson (27. toukokuuta 1879 Quebec, Kanada – 24. kesäkuuta 1962 New York, USA) oli kanadalainen näyttelijä, joka työskenteli New Yorkin Broadwayllä läpi 1900-luvun alkupuoliskon, vuodesta 1902 vuoteen 1954. Elokuvanäyttelijänä hänet nähdään erityisesti 1940-luvun elokuvissa, usein vauraan lesken tai muun varttuneen porvarisnaisen rooleissa. Watson oli Oscar-ehdokkaana sivuosastaan vuoden 1943 elokuvassa "Usko huomispäivään".


title: Pacem in terris

text: Pacem in terris () on paavi Johannes XXIII:n 11. huhtikuuta 1963 julkaisema kiertokirje. Hän ei osoittanut kirjettään ainoastaan katolisille, vaan koko maailmalle. Sen katsotaan vaikuttaneen radikaalilla tavalla katoliseen etiikkaan sodan ja rauhan lisäksi naisten oikeuksissa, uskonnonvapaudessa ja kirkon ja valtion suhteissa. Jokainen sen jälkeen kirjoitettu kiertokirje on viitannut siihen.


title: Hapsisara

text: Hapsisara ("Carex capillaris") on sarakasvien heimoon kuuluva monivuotinen tuulipölytteinen kasvi.


title: Hapsisara

text: Se on yleensä matalakasvuinen. Emi- ja hedekukat ovat eri tähkissä. Hapsisaraa kasvaa Norjassa, Pohjois-Ruotsissa, Baltiassa, Itä-Euroopassa ja Venäjällä sekä Euroopan vuoristoalueilla. Suomessa lajia tavataan paikoin Oulu-Lappeenranta-linjan pohjoispuolella ja lounaissaaristossa.


title: La peccatrice

text: La peccatrice (”Syntinen nainen”) on vuonna 1940 valmistunut italialainen elokuva. Amleto Palermin ohjaaman melodraaman pääosaa esittää Paola Barbara.


title: La peccatrice

text: Pikkukaupungin tyttö Maria tulee raskaaksi ja lähtee häpeän painamana pois kotoaan. Marian sulhanen Alberto jättää hänet ja lapsi kuolee. Maria ryhtyy imettämään maanviljelijäpariskunnan lasta, ja he ottavat hänet kotiinsa asumaan. Emännän humalainen veli Salvatore yrittää raiskata Marian, ja tämä joutuu pakenemaan kaupunkiin. Siellä hän tutustuu Pietroon, joka päätyy velkojensa takia vankilaan. Rikas Ottavio pakottaa Marian työskentelemään prostituoituna. Ystävättären kuolema bordellissa herättää Marian vastarinnan. Lopulta hän pakenee kaupungista ja palaa anteeksi antavan äitinsä luokse.


title: La peccatrice

text: Mustavalkoinen "La peccatrice" on kuvattu Rooman Kokeellisen elokuvakeskuksen studiossa ja äänitetty Cinecittàssa. Sen käsikirjoitus on veteraaniohjaaja Amleto Palermin ohella kolmen tunnetun elokuvakriitikon Luigi Chiarinin, Umberto Barbaron ja Francesco Pasinettin käsialaa. Elokuvan pääosissa nähdään Paola Barbaran lisäksi kolme kuuluisaa miesnäyttelijää: Vittorio De Sica, Fosco Giachetti ja Gino Cervi. Kuvaaja Vaclav Vich tarjoaa puolidokumentaarisia otoksia synnytyslaitoksesta, elonkorjuusta ja pesulatyöstä.


title: La peccatrice

text: "La peccatrice" edustaa 1940-luvun alun italialaisessa elokuvassa tapahtunutta vähittäistä siirtymistä kohti neorealismia, joka huipentui Luchino Viscontin "Riivaajissa". Sen naiset ovat taloudellisesti ja seksuaalisesti riistettyjä ja miehet petollisia, hyväksi käyttäviä ja luonteeltaan heikkoja. Elokuvan melodramaattinen aihe – häpeäänsä pakeneva langennut nainen – on sinällään tyypillinen, ja sen tarjoamat ratkaisut – maaseutu, uskonto, äidillisyys ja anteeksianto – ovat perinteisiä. Tummasävyinen "La peccatrice" ei kuitenkaan pyri välttämään riistiriitoja tai vahvistamaan vallitsevaa järjestystä. Sen sanoma huipentuu loppua edeltävässä kohtauksessa, jossa Maria tarkkailee halveksuvasti sattumalta näkemäänsä entistä rakastajaansa. Toisin kuin esimerkiksi samaa aihetta käsittelevässä Alessandro Blasettin elokuvassa "Quattro passi tra le nuvole" (1942), nainen on lopulta kasvanut itsenäiseksi ja ottanut vastuun elämästään.


title: La peccatrice

text: Aikalaiskriitikot suhtautuivat Venetsian elokuvajuhlilla esitettyyn elokuvaan myönteisesti sen yleisöä kosiskelevista melodramaattisista konventioista huolimatta. Arvostelijat kiittivät elokuvan rehellisyyttä ja Michelangelo Antonioni ylisti sen päähenkilön sisäistä voimaa ja kompleksisuutta.


title: Huvitus

text: Huvitus on C.R. Sahlbergin 1800-luvulla perustama Yläneen Uudenkartanon kartanon puutarhatila Yläneellä Pöytyällä.


title: Huvitus

text: Tila sijaitsee Säkylän Pyhäjärven länsirannalla. Puutarha raivattiin kiviseen metsään Yläneen Uudenkartanon osuudelle Kolvaan metsäpalstasta. Rakennusaikana sinne ei johtanut tietä, vaan matka tehtiin soutaen Yläneen kirkonkylästä. Valmistuessaan 1800-luvun puolivälissä se oli Suomen suurin hedelmätarha. Tilan koko oli 381 hehtaaria, josta metsää oli 308 hehtaaria. Tila työllisti enimmillään kolmisenkymmentä henkilöä.


title: Huvitus

text: Huvituksen puutarha oli jaettu 4 osaan. Osat olivat Pieni puutarha, Suuri puutarha, Omenisto ja Kirsikkamäki. Omenapuiden lisäksi puutarhoissa kasvatettiin luumu- ja kirsikka- ja päärynäpuita. Hedelmäpuita puutarhassa oli toista tuhatta. Laajin ja tärkein puutarha oli 3,5 hehtaarin kokoinen Omenisto, jossa oli omenapuita yhteensä 120 eri lajiketta. Sahlberg kirjasi puutarhan kasvit luetteloon, jota nykyään säilytetään Turun yliopistossa. Puutarhasta on lähtöisin Huvitus-omenalajike. Sahlbergin kuoltua vuonna 1860 puutarha siirtyi hänen tyttäriensä omistukseen. Tyttäristä Sofia asui koko ikänsä Huvituksella, ja hänen kuoltuaan puutarha siirtyi taas hänen tyttärilleen. Puutarhan loiston päivät olivat kuitenkin tuolloin jo takanapäin.


title: Huvitus

text: Puutarha-alueelle muodostettiin vuonna 1891 Turva-seuran alkoholistiparantola. Vuodesta 1914 lähtien parantolan omistaja oli Raittiuden Ystävät ry. Se jatkoi toimintaa vuoteen 1937 asti, jolloin parantola siirtyi valtion omistukseen.


title: Huvitus

text: Vuonna 1943 alueelle perustettiin Tyttökoti ja se toimi Huvituksessa vuoteen 1978 saakka. Tyttökotiin sijoitettiin 15 – 20-vuotiaita nuoria naisia koko maasta, jotka eivät tulleet toimeen muualla. Se oli ankara ja suljettu laitos. Rikkeistä saattoi joutua eristykseen tai kirjeiden vastaanotto- ja lähetyskieltoon. Kasvatusmuotoina olivat maatilan työt sekä erilaiset ammattikurssit. Tyttökodista pääsi pois ulkopuoliseen koepalvelukseen, jos oli suorittanut tarpeeksi kursseja. Muita vapautuskeinoja olivat avioituminen ja 21 vuoden iän saavuttaminen. 1970-luvulla kasvatusmuodoiksi otettiin virikkeellinen toiminta ja kurittamisesta luovuttiin.


title: Huvitus

text: Vuodesta 1979 oppilaiksi otettiin myös poikia, jolloin nimikin muuttui Yläneen koulukodiksi. Koulukodissa oppilasaines oli edelleen Suomen vaikeinta ja tuli usein muista laitoksista, joissa heitä ei voitu pitää käytöshäiriöiden vuoksi. Valtion säästötoimien vuoksi koulukoti lakkautettiin 1.9.1994.


title: Huvitus

text: Vuonna 1994 Huvituksesta tuli Mannerheimin lastensuojeluliiton Kuntoutus- ja kehittämiskeskus. Se tarjosi muun muassa lastensuojelullista kuntoutusta psyykkisissä ja sosiaalisissa vaikeuksissa oleville lapsiperheille sekä kuntoutusta vaikeavammaiselle lapsille ja nuorille. Keskus työllisti 80 henkilöä. Vuonna 2013 toiminta Huvituksessa loppui ja se siirrettiin Paimion sairaalaan.


title: Huvitus

text: Huvituksen tilalle on etsitty uutta omistajaa. 50 rakennusta käsittävä tila on ollut myynnissä neljän miljoonan euron hinnalla.


title: Rintamaelämää (kirja)

text: Rintamaelämää Valokuvia sieltä jostakin 1939–1944 on vuonna 1979 julkaistu Unio Hiitosen teos hänen ottamistaan rintamavalokuvista.


title: Rintamaelämää (kirja)

text: Teos ilmestyi vuonna 1979 Tammen kustantamana, perustuen Unio Hiitosen sota-aikana ottamien valokuvien näyttelyyn "Rintamaelämän arkipäivää", joka pidettiin saman vuoden alussa Suomen valokuvataiteen museossa. Hiitonen valokuvasi Zeiss Ikonta -kamerallaan talvisodassa, jatkosodassa ja Lapin sodassa kaikkiaan 1 168 otosta. Luvan valokuvaamiseen hän sai kuitenkin vasta vuoden 1943 alusta 18. divisioonan esikunnasta. Teokseen hän valitsi valokuvia, joissa on "rintamamiesten päivittäinen arkinen elämä ilman sodan inhimillisesti järkyttävien kauheuksien korostamista".


title: Rintamaelämää (kirja)

text: Kirjassa on Unio Hiitosen esipuhe lukijalle, valokuvat on ryhmitelty talvi- (ss. 7-16), jatko- (ss. 17-138) ja Lapin sodan (ss. 139-159) kuviin, nimiöaukeamalla on lisäksi yksi kuva. Kuviin on liitetty teksti, jossa todetaan kuvan ottamisaika ja -paikka, samoin kuin saatetaan mainita henkilöitä nimiltä ja yksityiskohtia aseista, varusteista ja kuvaan liittyvästä toiminnasta, kuten esimerkiksi tykeistä, joilla Hiitosen patteri ampui talvisodan viimeiset laukaukset 13. maaliskuuta 1940 kello 10.58, kaksi minuuttia ennen aselevon alkamista. Kaikki teoksen kuvat ovat mustavalkoisia.


title: Rintamaelämää (kirja)

text: Ensimmäinen talvisodan kuva on Unio Hiitosesta itsestään, vielä Helsingissä 8. joulukuuta 1939. Talvisodasta teoksessa on yhteensä vain 15 kuvaa, viimeinen niistä on kotiutuksesta Utissa 14. heinäkuuta 1940.


title: Rintamaelämää (kirja)

text: Suurin osa valokuvista on jatkosodan ajalta, niitä on lähes kaksi ja puolisataa. Ensimmäinen kuva on Joutsenon Suokumaalta 23. heinäkuuta 1941 ja viimeinen "jatkosodan viimeiseksi muistokuvaksi" merkitty Koirinojalta 4. syyskuuta 1944. Valokuvia teoksessa on paitsi rintamamiehistä tavallisissa toimissaan ja pontikan keitossakin, myös muun muassa sotavangeista, desanteista, lotista, evakoista ja tunnetuista paikoista kuten Ilja Repinin huvilasta ja hautapaikasta Kuokkalassa. Kotirintaman kuvia jatkosodan ajalta teoksessa ei ole juuri lainkaan ja vain muutamassa kuvassa kuten Mäkriällä kesällä 1943 (ss. 85-87) ja keväällä 1944 (ss. 112-113) sekä Vitelessä kesäkuussa 1944 (s. 133) on esillä siviiliväestöä. Myöskään suomalaisten järjestämän siviilihallinnon kuvia ei juuri ole, poikkeuksena Aunuslinnassa itsenäisyyspäivänä 1943 otettu valokuva (s. 106). Unio Hiitonen esiintyy sen sijaan itse varsin monessa kuvassa.


title: Rintamaelämää (kirja)

text: Lapin sodasta tai "Lapin saksalaissodasta", kuten Hiitonen sitä nimittää, teoksessa on 41 kuvaa. Ensimmäinen kuva on otettu heti 5. syyskuuta 1944 Välimäellä ja viimeinen taas Helsingissä 12. marraskuuta 1944 "läksiäiskorvikkeella erojaistunnelmissa ravintola Fenniassa". Limingassa, Oulussa, Kiimingissä, Haukiputaalla, Iissä ja Simossa otetut valokuvat edeltävät varsinaisten taistelujen aikana Kemissä, Torniossa ja Tervolassa otettuja kuvia.


title: Anna-Riikka Carlson

text: Anna-Riikka Carlson (s. 1974 Masku) on suomalainen kirjankustantaja. Hän työskentelee WSOY:n kotimaisen kaunokirjallisuuden kustantajana.


title: Anna-Riikka Carlson

text: Carlson perusti Avain-kustantamon ja toimi sen kustannuspäällikkönä 2003–2012. Vuonna 2010 hän myi Avaimen BTJ Finlandille. Carlson aloitti WSOY:n kotimaisen kaunokirjallisuuden kustannuspäällikkönä 2012.


title: Anna-Riikka Carlson

text: Carlson on valmistunut filosofian maisteriksi Turun yliopistosta. Turun yliopiston humanistinen tiedekunta valitsi Carlsonin perustaman Avain-kustantamon vuoden 2009 humanistiteoksi.


title: Anna-Riikka Carlson

text: Carlsonin veli on tennispelaaja Jarkko Nieminen.


title: Irving C. Rosse

text: Irving Collins Rosse (2. lokakuuta 1842 East New Market, Maryland, Yhdysvallat – 3. toukokuuta 1901 Washington, Yhdysvallat) oli yhdysvaltalaisen Georgetownin yliopiston hermotautien professori.


title: Irving C. Rosse

text: Rosse opiskeli West Pointin sotilasakatemiassa mutta siirtyi sotilasuralta lääketieteeseen. Tohtorin arvon hän sai väiteltyään 1866 Marylandin yliopistosta. Hän opiskeli myös Euroopassa: Lontoossa, Berliinissä ja Pariisissa. Melko pian hän meni armeijan palvelukseen lääkäriksi ja työskenteli eri puolilla Yhdysvaltoja lännessä ja etelässä. Sittemmin hän toimi Georgetownin yliopiston hermotautien professorina.


title: Irving C. Rosse

text: Rosse oli aktiivinen paitsi yhteiskunnallisissa ja oman alansa järjestöissä myös kirjoittajana. Hänen laaja kirjallinen tuotantonsa oli aikanaan merkittävä sekä muodoltaan että sisällöltään. Hän otti hyvin voimakkaasti ja jyrkästi kantaa erilaisiin asioihin. Esitelmässään "Perversion of the Genesic [procreative] Instinct" Medical Society of Virginian tilaisuudessa vuonna 1892 hän käsitteli homoseksuaalisuutta kuvailemalla varoittavasti, mitä vahinkoa rehottavat ”seksuaalirikokset”, lähinnä homoseksuaalisuus, aiheuttavat.


title: Irving C. Rosse

text: Rosse kuului maineikkaan "USRC Thomas Corwin" -aluksen miehistöön, joka lähti 1881 etsimään haaksirikkoutunutta "Jeannettea". Matkan aikana hän astui luoksepääsemättömänä pidetylle Geraldinsaarelle, ja aikoinaan hänen on sanottu olleen ensimmäinen ihminen, joka astui Wrangelinsaarelle. Todellisuudessa ensimmäinen kävijä oli ollut saksalainen valaanpyytäjä Eduard Dallmann vuonna 1866. Ansioistaan Rosse kutsuttiin Royal Geographical Society of Englandin jäseneksi. Kotimaahan palattuaan hän kirjoitti hänelle mainetta tuoneen kirjan "The First Landing on Wrangle Island" ja oli yhtenä tekijänä teoksessa "The Cruise of the Corwin".


title: Irving C. Rosse

text: Lapsena heikko ja sairaalloinen Rosse ryhtyi myöhemmin tietoisesti harjoittamaan itseään parantaakseen kuntoaan, ja hänestä tuli aikaa myöten tunnettu urheilija. Hän harrasti piirtämistä ja teki jo kouluaikana pilakuvia, joista hän sai toruja. Hän ei pitänyt eläimistä eikä lapsista. Hän rakasti kirjallisuutta mutta ei kerännyt itselleen kirjoja vaan sanoi, että ne ovat hänellä päässä. Rosse avioitui 47-vuotiaana Florence Jamesin kanssa. Hän kuoli ruumismyrkyn aiheuttamaan myrkytykseen New Yorkissa.


title: Paola Barbara

text: Paola Barbara (oikealta nimeltään "Paola Proto", 22. heinäkuuta 1912 Rooma – 2. lokakuuta 1989 Anguillara Sabazia) oli italialainen näyttelijä.


title: Paola Barbara

text: Barbaran ensimmäinen pieni rooli oli Giovacchino Forzanon elokuvassa "Campo di maggio" (1935). Varsinaisesti hänen uransa alkoi hänen itsensä rahoittamasta elokuvasta "Amazzoni bianche" (1936), jonka ohjasi Gennaro Righelli. 1930-luvun lopulla Barbara oli yksi Italian suosituimmista elokuvanäyttelijöistä. Hänen parhaana näyttelijänsuorituksenaan pidetään Amleto Palermin ohjaamaa melodraamaa "La peccatrice" (1940).


title: Paola Barbara

text: Toisen maailmansodan loppuvaiheessa Barbara muutti miehensä, elokuvaohjaaja Primo Zeglion kanssa Espanjaan, jossa hän näytteli useissa elokuvissa. Hän palasi Italiaan pysyvästi vuonna 1949. Barbara esitti sivuosia monissa viihde-elokuvissa ja käytti 1960-luvulla miehensä ohjaamissa spagettiwesterneissä taiteilijanimeä "Pauline Baards". Hän työskenteli myös teatterissa ja televisiossa.


title: Levantin valloituksen rintama

text:
Levantin valloituksen rintama (Jabhat Fateh al-Sham, جبهة فتح الشام) on jihadistijärjestö, joka aiemmin tunnettiin nimellä
"al Nusran rintama".


title: Levantin valloituksen rintama

text:
Jabhat Fateh al-Sham taistelee Syyrian hallitusta vastaan, koska haluaa luoda maahan islamilaisen valtion. Järjestö koostuu monesta alaryhmästä. Siihen kuuluu noin 15000 taistelijaa.
Järjestö aloitti vuonna 2012 Jabhat al Nusran nimellä ja menestyi tuolloin
taistelukentällä paremmin kuin muut kapinallisryhmät. Järjestö liittyi vuonna 2015 "Syyrian valloituksen armeijaan". Järjestö erosi al-Qaidasta jolloin siitä tuli nykyinen Jabhat Fateh al-Sham.
Järjestö on Isisin vihollinen.


title: IAET-kassa

text: IAET-kassa on eräs Suomen suurimpia palkansaajien työttömyyskassoja. Vuoden 2015 lopussa tähän akavalaiseen työttömyyskassaan kuului yli 196 000 jäsentä.


title: IAET-kassa

text: Finanssivalvonnan vahvistama IAET-kassan vuosijäsenmaksu vuodelle 2017 on 105 euroa. Työttömyyskassan suorajäsenet maksamat tämän maksun työttömyyskassalle. Useat IAET-kassan jäsenistä maksavat sen sijaan korkeamman ammattiliittonsa jäsenmaksun, jonka osaksi työttömyyskassan maksu sisältyy.


title: IAET-kassa

text: Jäsenjärjestöjen jäsenet maksavat IAET-kassan vuosimaksun osana ammattiliittonsa jäsenmaksua. IAET-kassan jäsenjärjestöjä ovat:


title: Tuomas Kesälä

text: Tuomas ”Tumppu” Kesälä (s. 1972) on suomalainen pianisti, kapellimestari, säveltäjä ja sovittaja. Hän on toiminut muusikkona monissa televisio-ohjelmissa, pisimpään MTV3:n musiikkiohjelmassa "BumtsiBum!" vuosina 2002–2005.


title: Tuomas Kesälä

text: Kesälä valmistui musiikin maisteriksi Sibelius-Akatemian musiikkikasvatuksen osastolta vuonna 2008. Hän on 1990-luvulta lähtien toiminut muusikkona tai kapellimestarina monenlaisissa kevyen musiikin, taidemusiikin ja lastenmusiikin hankkeissa muun muassa seuraavien artistien kanssa: Eija Ahvo, Susanna Haavisto, Eeva-Leena Pokela, Satu Sopanen, Mari Kätkä, Huvitutti-orkesteri, Jean S., Heidi Herala, A. Aallon Rytmiorkesteri, Gebardi, Milana Misic, Riku Niemi Orchestra, Turun kaupunginorkesteri, Arja Koriseva, Siina Hirvonen, Pepe Willberg, Hannu Lehtonen, Pentti Hietanen ja Amadeus Lundberg.


title: Tuomas Kesälä

text: Tuomas Kesälä on toiminut yhtyeenjohtajana tai kapellimestarina useissa teattereissa. Näitä ovat Lilla Teatern, Teatteri Avoimet Ovet, Unga Teatern, Svenska Teatern, Teatteri Pieni Suomi, Helsingin Kaupunginteatteri ja Suomen Kansallisteatteri.


title: Tuomas Kesälä

text: Televisiomuusikon työt Kesälä aloitti kapellimestarina Lasten laulukaupunki -festivaaleilla Salossa vuosina 1995–2000. Hän oli myös kapellimestarina "Iskelmäprinssi"-sarjassa 1998, muusikkona "Koivula ja tähdet" -sarjassa 2000. Tuomas Kesälä on toiminut kapellimestarina myö Ikaalisissa Kultainen Harmonikka- ja Primus Ikaalinen -finaaleissa 2013–2014.


title: Tuomas Kesälä

text: Vuodesta 1999 lähtien Kesälä on toiminut pianonsoiton vapaan säestyksen tuntiopettajana Sibelius-Akatemian musiikkikasvatuksen osastolla. Hän on myös säveltänyt ja sovittanut materiaalia "Musiikin aika 1–6" -oppikirjasarjaan (1998).


title: Scott Tolzien

text: Scott Jeffery Tolzien (s. 4. syyskuuta 1987 Rolling Meadows, Illinois) on amerikkalaisen jalkapallon pelaaja. Hänen pelipaikkansa on pelinrakentaja. Hän pelaa NFL:ssä Indianapolis Coltsissa.


title: Scott Tolzien

text: Hän pelasi amerikkalaista jalkapalloa yliopistotasolla Wisconsin Badgersissa. Hän liittyi San Diego Chargersiin varaamattomana vapaana pelaajana vuonna 2011. Hän on myös pelannut San Francisco 49ersissa ja Green Bay Packersissa.


title: Maria Solheim

text: Maria Solheim (s. 19. tammikuuta 1982 Alsvåg, Øksnes, Vesterålen) on norjalainen laulaja-lauluntekijä. Kiertävä muusikko löysi Solheimin pienestä kalastajakylästä hänen ollessaan 15-vuotias. Solheim on julkaissut viisi sooloalbumia.


title: Maria Solheim

text: Solheim allekirjoitti ensimmäisen levytyssopimuksensa vuonna 1999 Kirkelig Kulturverksted -levytysyhtiön kanssa ollessaan vain 17-vuotias. Ensimmäinen albumi julkaistiin kaksi vuotta myöhemmin. Solheim tekee säännöllisesti kiertueita Norjassa ja Saksassa. Hänen musiikkiaan on ollut myös esillä "BECK"-mangasarjan pohjalta tehdyssä anime-elokuvassa.


title: Maria Solheim

text: Vuonna 2006 Solheim päätti vetäytyä hetkeksi julkisuudesta keskittyäkseen avioitumiseensa ja tyttäreensä. Vuonna 2009 hänen kappaleensa "Rom for alle" sai Hans Erik Dyvik Husbyn kanssa jaetun ensimmäisen sijan VG-listalla. Jos mukaan lasketaan myös vuoden 2009 joululista, kappale pysyi ensimmäisellä sijalla yhteensä kolme viikkoa.


title: Maria Solheim

text: 22. heinäkuuta 2011 tapahtuneen Oslon pommi-iskun ja Utøyan verilöylyn jäkeen Solheim esitti Oslossa järjestetyssä Utøyan muistotilaisuudessa kappaleet "Mitt lille land" ja "Barn av regnbuen".


title: Maria Solheim

text: Solheim julkaisi vuonna 2012 viidennen sooloalbuminsa "In The Deep."


title: Matti Lukkarila

text: Matti Juhani Lukkarila (s. 12. tammikuuta 1955 Utajärvi) on suomalainen elokuvatutkija. Hän on toiminut vuodesta 1993 Kansallisen audiovisuaalisen instituutin ja sen edeltäjän Suomen elokuva-arkiston johtajana.


title: Matti Lukkarila

text: Matti Lukkarila syntyi vaihdemies Heikki Lukkarilan ja Martta Isoahon perheeseen. Hänen puolisonsa vuodesta 1980 on Liisa Sinikka Härmä. Lukkarila varttui Oulussa ja innostui elokuvista jo koulupoikana. Vuonna 1974 ylioppilaaksi tullut Lukkarila opiskeli Oulun yliopistossa ja vuodesta 1985 Länsi-Berliiniissä ja eteni tohtoritutkintoon asti. Oulun yliopistossa 1991 tarkastetun väitöskirjan aiheena olivat unkarilaisen Béla Balázsin elokuvateoriat. 1990-luvun alussa Lukkarila toimi vierailevana tutkijana Wisconsinin yliopiston elokuvatutkimusyksikössä Wisconsin Center for Film and Theater Research.


title: Kuusimäen koulu

text: Kuusimäen koulu on Lappeenrannan Kourulassa sijaitseva noin 110 oppilaan ja 11 opettajan alakoulu. Se aloitti toimintansa vuonna 1973 Sunisenkadulla sijaitsessa puisessa koulurakennuksessa, joka suljettiin sisäilmaongelmien takia helmikuussa 2011. Koulu suljetaan Lappeenrannan länsialueen kouluverkkouudistuksen myötä ensimmäistä ja toista luokkaa lukuun ottamatta. Kuusimäen koulu on yksi Sammonlahden palvelualueen viidestä alakoulusta. Alueen yläkoulu on Sammonlahden koulu.


title: Kuusimäen koulu

text: Kun Sunisenkadun alataloksi kutsutussa rakennuksessa ilmeni homeongelma ja se päätettiin sulkea helmikuussa 2011, koulussa toimineet luokat 1–3 sekä iltapäiväkerho siirrettiin Helsingintien toisella puolella sijaitsevaan ylätaloksi kutsuttuun Katajakadun rakennukseen. Tilanpuutteen vuoksi läheisistä seurakunnan tiloista vuokrattiin kaksi opetustilaa. Kuusimäen koulussa toimineet maahanmuuttajien valmistavat luokat ja muut erityisluokat siirtyivät Lappeen kouluun sen valmistuttua 2012, jolloin Kuusimäen koulun oppilasmäärä väheni ja kaikki oppilaat mahtuivat Katajakadun rakennukseen.


title: Kuusimäen koulu

text: Lappeenrannan kaupunginvaltuusto päätti maanantaina 28. marraskuuta 2016 pitämässään kokouksessa sulkea Kuusimäen koulun ensimmäistä ja toista luokkaa lukuun ottamatta. Kuusimäen koulun oppilaat siirtyvät Sammonlahden kouluun, joka laajenee Lappeenrannan länsialueen kouluverkkouudistuksen myötä tuhannen oppilaan kouluksi.


title: Kuusimäen koulu

text: Katajakadun ylätaloksi kutsuttu rakennus on punaruskeaa tiiltä. Ylätalon peruskorjaus maksaisi 3,8 miljoonaa. Sen lähellä on Kourulan palloiluhalli, hiekkakenttä ja tenniskenttä, jota käytetään talvella ulkojääkiekkokenttänä.